Errotara iristeko Antoóanatik zaldi heztegira doan saihesbidea hartu eta Sabando errekari buruz paralelo doan bide bati jarraitu behar zaio. Eraikina Oteoko bidegurutzearen ondoan dago. Multzoa noria batek, kargatzeko tutu metaliko batek, errotaren eraikinak eta errotariaren etxeak osatzen dute. Etxeak bi solairu eta ganbara ditu. Errotarri bakarreko errota izan zen, 1908ko eta 1920ko Industri Matrikuletan ageri denez, eta Oteoko eta Antoóanako biztanleek erabiltzen zuten. Oraindik ere makineriaren zati bat gordetzen da, baita limpia bat eta galbahea ere.

Gaur egungo egoera:

Presa zuzena da, eta ur lasterrarekiko zeharka samar jarrita dago. Neurri ertaineko harriz egina da, atzeko aldean zurezko pieza batzuek lagunduta.

Kanalari dagokionez, hasieran lurrean zulatuta eginda dago, baina gero sekzio zirkularra duen metalezko tutu baten bitartez luzatzen da, uren hartunearen eta errotaren arteko desnibela gainditzeko egina.

Estolda zirkuluerdiko arku baten azpian dago, kareharrizko harri zapalez egindako despieze batekin, baina ezin da bertan sartu, ur irteera itxita dagoelako.

Errota lurraren kontra egindako eraikin txiki bat da. Harri txikiz egina da, eta eskuinaldeko fatxadan haitz natural bati egokituta dago. Estalkiak bi isurki ditu eta, zurezko sarrera dintelduan izan ezik, ez da bat ere baorikageri. Barrualdea zatitu gabea da, eta ehotze gela da. Bankua sarreratik ezkerraldera dago, eta gelak ez du argiztapenik. Errotariaren etxea fatxada nagusiaren ondoan dago, exentua, harriz egina, eta bi solairu eta ganbara dauzka.

Gari alea ehotzeko errotarri pare estali gabea gordetzen da, eta, lanabesen artean, zurezko kaxa eta tapakia dituen aska bat nabarmen daiteke, bankuaren aurreko aldean erdian, baita zurezko garabi bat ere, burdinazko ilargi erdi batekin, eta irina bahetzeko galbahe bat eta limpia bat.


Uste dut bezero askok arazo hau topatu dutela ebakitzaileen draga (xurgatze-draga) funtzionatzerakoan, hau da, ebakigailuaren xurgatze-draga funtzionatzen ari denean, xurgapen-ataka harriek eta bestelako hondakinek blokeatuta egon ohi da eta ondorioz lokatz-ponpa ezin da normal funtzionatu. Offshore ingeniaritza konpainiako ebakitzaileen ebakitzaileen teknologiaren arduraduna den ingeniariak iradokizun batzuk aurkezten dizkizu:

1. Xurgapen-ateko sareta soldatuz, harri handiak xurgapen-ataka sartzea eragotzi eta gero ponpako errodagailuan sartu ahal izango dira. Sarean harri txikiak eta hondakinak estutzen direnean, garaiz kendu behar dira.

2. Hesia ebakitzailearen ebakitzaileen besoen artean soldatzen da, altzairuzko kablea ebakigailuan bobinatzen da eta burdina ebakigailuaren barruan soldatzen da harriak xurgatze-atarira ez sartzeko.

3. Xurgatze hodiaren ondoren, desmuntatzeko erraza den txerri kaiolako gailua ezartzen da.

Dragatzearen industriarentzako arazo arantzatsua da dragak harri asko topatzen dituela. Hitz batean esanda, alderdi guztiak dragaren lan baldintzen arabera (xurgatze draga) kontuan hartu beharko genituzke, dragaren lokatz ponpan kalterik ez eragiteko.


BASAURIKO UDALAk eskainitako zerbitzuen erabiltzaileek, bisitariek eta interesdunek emandako datu pertsonalen tratamendua arautzen du dokumentu honek, Datuak Babesteko Europako Parlamentuaren eta 2016ko apirilaren 27ko Kontseiluaren Erregelamendu Orokorrean oinarrituta.

Pribatutasun-politika honen helburua da ezagutzera ematea Udalak zelan bildu, tratatu eta babesten dituen izaera pertsonaleko datuak, interesdunek modu aske eta boluntarioan erabaki ahal izateko ea beren datuak eman nahi dituzten, horretarako prestatutako inprimakien bitartez. Era berean, arautzen da, batetik, interesdunek, iraganean, webgunea ez beste bide batzuetatik emandako datu pertsonalen tratamendua; eta, bestetik, etorkizunean eman ditzaketen datuen tratamendua, Pribatutasun-politika honetan oinarrituta, eta, betiere, datuak ematean espresuki onartutakoarekin kontraesanean ez dagoen bitartean —izan ere, datuak ematean onartutako hura errespetatu egin beharko da, une oro—.

Pribatutasun-politika hau aplikatuko zaio bai BASAURIKO UDALAren zerbitzuetan zuzenean jasotako informazioari; bai erakundearen webgunearen (https://www.basauri.eus/) eta egoitza elektronikoaren (https://sedeelectronica.basauri.eus) bitartez jasotakoari, bai BASAURIKO UDALAren titulartasuneko webgune guztietan bildutakoari.

TRATAMENDUAREN ARDURADUNA

BASAURIKO UDALeko alkatea izango da tratamenduari lotutako jarduera guztien arduraduna. Hona hemen berarekin harremanetan jartzeko datuak:

Posta-helbidea: Kareaga Goikoa 52, 48970 Basauri (Bizkaia)

Helbide elektronikoa: Helbide elektroniko hau spambot-etatik babestuta dago. JavaScript gaituta izan behar duzu ikusi ahal izateko.

Telefono-zk. : 94 466 300

DATU-BABESAREN ORDEZKARIA

Basauriko Udaleko Informatika Ataleko burua da datu-babesaren ordezkaria. Hauexek dira berarekin harremanetan jartzeko datuak:

Posta-helbidea: Kareaga Goikoa 52, 48970 Basauri (Bizkaia)

Helbide elektronikoa: Helbide elektroniko hau spambot-etatik babestuta dago. JavaScript gaituta izan behar duzu ikusi ahal izateko.

Telefono-zk. : 94 466 63 18

Datuen Jatorria

Interesdunarengandik zuzenean jasotako izaera pertsonaleko datuak konfidentzialki tratatuko dira, eta BASAURIKO UDALAren titulartasuneko tratamendu-jardueran jasota geratuko dira.

Eta BASAURIKO UDALAk aurrera eramandako tratamendu-jardueren zerrenda jasota geratuko da Tratamendu Jardueren Erregistroan.

Izaera pertsonaleko datuei dagokienez, bakar-bakarrik eskatuko dira titularra identifikatzeko eta egindako eskabidea artatzeko guztiz beharrezkoak direnak. Informazio hori interesdunarenganako leialtasunez, zilegitasunez eta gardentasunez tratatuko du Udalak. Izaera pertsonaleko datuak jasoko dira helburu zehatz, jakin eta zilegietarako; eta datu horiek ez dira tratatuko Tratamendu Jardueren Erregistroan deskribatutakoak ez diren beste xede batzuetarako. Datuak zehatzak, eta, behar izanez gero, eguneratuak izango dira. Horren harira —eta aintzat hartuta datuak zertarako tratatuko diren—, beharrezko neurriak hartuko dira, zehatzak ez diren datu pertsonalak ezabatu edo zuzentzeko.

Tratamenduaren xedeak

BASAURIKO UDALAk bildutako datu pertsonalak tratatzen ditu herritarren beharrizan eta itxaropenei erantzuteko (izan ere, herritarren beharrizan eta itxaropen horiek dira gakoa, lantalde profesional batek zerbitzuak modu eraginkor eta efiziente batean diseinatu eta eman ahal izateko). Eskainitako zerbitzuetako bakoitzak bere informazio-politika espezifikoa dauka, dagokion zerbitzua emateko eskatutako datu pertsonalen tratamenduei buruz. Webgunean daude guztiak ikusgai: bai zerbitzuak, baita bakoitzaren datu-tratamendu politika ere.

Legitimazioa: datuak erabiltzeko gaitzen duen lege-titulua

Datuen tratamendua gaitzeko legitimazioa gauzatuko da Datuen Babeserako Europako Erregelamendu Orokorraren 6. eta 9. artikuluek ezarritako baldintzetan.

Edozelan ere, datuak jasotzeko unean, interesdunari jakinaraziko zaio datu horiek zein tratamendu-jardueratarako jasotzen diren: informazio oinarrizko eta laburtua emango zaio, eta, bertan, aipatuko zaio xehetasun guztiak jasotzen dituen informazio gehigarria ere kontsultatu dezakeela.

Bai Tratamendu Jardueren Erregistroak, bai tratamendu zehatz bakoitzaren informazio gehigarriak, bakoitzari aplikatu beharreko lege-oinarria jasoko dute.

Datuak gordetzea

Emandako datu pertsonalak gorde egingo dira kasu bakoitzean jaso ziren helburuetarako beharrezkoak diren bitartean, interesdunak erakundearekin duen harremana mantentzeko eta, betiere, interesdunak datuak ezabatzeko eskatzen ez badu. Era berean, datu pertsonalak gorde beharko dira BASAURIKO UDALAri legez eska dakizkiokeen betebeharrak betetzeko legeek ezarritako epeetan zehar.

Jasotzaileak

Datu pertsonalak tratatu bitartean, BASAURIKO UDALAk ez ditu berauek lagako, ez bada legez hala egiteko ezartzen dela edo interesdunak aurretiaz datuok lagatzeko baimena eman duela. Bigarren kasu horretan, interesdunari baimena eskatu beharko zaio, behar izanez gero. Era berean, jakinaraziko zaio hori ez egitearen ondorioak zein diren; eta, zehazkiago, azalduko zaio beharrezko datuak eman ezean, ezingo zaiola dena delako zerbitzua eman.

Baliteke BASAURIKO UDALAk, zerbitzuak eman ahal izateko, erakundearen tratamenduaren enkargatu gisa diharduten informatika-zerbitzu enpresei jakinarazpenak egin behar izatea. Enpresa horiek datu-tratamenduaren alorreko konfidentzialtasun- eta segurtasun-neurrien menpe daude, eta Europar Batasunetik kanpoak ere izan daitezke, AEBen eta Europar Batasunaren arteko Privacy Shield hitzarmenaren arabera. Argibideak, hemen: https://www.privacyshield.gov.

Jatorria

Izaera pertsonaleko datuak ez direnean zuzenean interesdunarengandik jasotzen, berari hala jakinarazi beharko zaio, informazioa jasotzeko bideetan dauden klausulen bitartez eta arrazoizko epe batean (datuak eskuratu direnetik hilabeteko epean, gehienez ere).

Eskubideak

BASAURIKO UDALAk honako eskubide hauek egikaritzeko aukera emango die interesdunei, beren datu pertsonalen tratamenduari dagokionez:

Beren datu pertsonaletara sartzea eskatzeko eskubidea.

Datu horiek zuzendu edo ezabatzea eskatzeko eskubidea.

Datuen tratamendua mugatzea eskatzeko eskubidea.

Tratamenduaren aurka agertzeko eskubidea.

Datuen eramangarritasunerako eskubidea.

Emandako adostasuna bertan behera uzteko eskubidea.

Edozein pertsonak du eskubidea BASAURIKO UDALAk argitzeko ea berari dagozkion datu pertsonalak tratatzen dituen ala ez. Era berean, interesdunek beren datu pertsonaletara sartu ahalko dute; zehatzak ez direnak zuzentzeko eskatu ahalko dute, eta, hala badagokio, datu horiek ezabatzeko ere eskatu ahalko dute, baldin eta, besteak beste, datuak, zertarako jaso ziren, jada beharrezkoak ez badira.

Batzuetan, interesdunek beren datuen tratamendua mugatzeko ere eskatu ahalko dute. Kasu horretan, datuok bakar-bakarrik gordeko dira erreklamazioak egiteko edo sor daitezkeen erreklamazioei erantzuteko. Era berean, interesdunaren egoera partikularrari lotutako inguruabarrak direla eta, interesdunek beren datuak tratatzearen aurka agertu ahalko dute. Kasu horretan, BASAURIKO UDALAk datuak tratatzeari utziko dio, arrazoi premiazko eta zilegiak tartean daudenean izan ezik edo erreklamazioak egiteko zein sor daitezkeen erreklamazioei erantzuteko.

Interesdunak xede jakin baterako bere baimena eman badu, eskubidea izango du emandako baimen hori bertan behera uzteko, edozein unetan. Hori bai: baimena bertan behera utzi aurreko tratamenduak zilegi izaten jarraituko du.

Interesdunek beren eskubideak egikaritu ahalko dituzte BASAURIKO UDALAren Datuen Babes Atalera idatzita. Baina idatzi horrek sarrera-erregistroa beharko du, eta, horretarako, honako bide hauetako batetik aurkeztu beharko dute:

Presentzialki, BASAURIKO UDALAren erregistro-bulegoetan. Eskabidearekin batera, interesdunaren NANa, AIZ, pasaportea edo beste edozein identifikazio-agiri baliodun aurkeztu beharko da.

Telematikoki, BASAURIKO UDALAren egoitza elektronikoaren bitartez.

Interesdunak uste badu datuen babesaren alorreko bere eskubideak ez direla betetzen, erreklamazio bat aurkeztu ahalko du datuen babesaren alorreko kontrol-arduradunaren aurrean, erakundearen webgunearen bitartez: www.agpd.es.

Gure zerbitzuei buruzko informazio gehiago jaso nahi ez baduzu, baja eman ahal duzu. Horretarako, mezu bat bidali behar duzu BASAURIKO UDALAren rgpd@basauri.eus helbide elektronikora, gaian «Ez bidali mezu elektronikorik» jarrita. Hala egiteko xedatzen du Informazioaren Gizarteko eta Merkataritza Elektronikoko Zerbitzuen 34/2002 Legearen 21. artikuluak.


Nagore Lopez de Luzuriaga Comunion eta Leire Etxezarraga Estankona Txorierriko Mankomunitateak ama berrientzat diruz lagundutako talde batean elkartu ziren eta ezagutu: Lopez de Luzuriagak hile batzuk lehenago izan zuen alaba eta Etxezarraga taldearen sortzailea eta bideratzailea da. Taldea amatasunaren gaineko zalantzak eta bizipenak konfiantzaz partekatzeko gunea da, eta han egindako hausnarketen artean hau irten da: aitek ere kezkak dituzte seme-alaben hazkuntzan duten zereginari buruz. Emakume biek eskarmentu handia dute psikoterapian eta aiten taldea osatzeko asmoa dute, horiek ere esperientziak partekatzeko lekua izan dezaten.

Mundura jaiotzen direnean, seme-alabek aldaketa handia ekartzen diete familiari eta bikotekideen arteko harremanari. Aldaketa arlo emozionalean, sozialean, fisikoan zein ekonomikoan sortzen da eta gehienetan beharrezkoa da familiaren jatorrizko harremanak birdefinitzea. Lehenengo hileetan erlazio fusionatua izan ohi da amaren eta jaioberriaren artean, eta horrek aita lekuz kanpo sentitzea ekar dezake. Gainera, aitatasun-eredu berriak topatu nahi izateak egonezin erantsia ekar diezaieke gizonei, askotan euren burua non kokatu ez dakite eta. “Halako taldeak oso aberasgarriak dira: esperientziaz partekatzeaz gainera, beste batzuk ere norberaren egoeran daudela ohartzen gara, eta gertatzen zaiguna ez dela hain arraroa. Taldeak baliagarriak dira nork bere buruarengan konfiantza izateko, eta sostengu handia dira”.

Lopez de Luzuriagaren eta Etxezarragaren ustez, garrantzitsua da aitek sentitzea umeen hazkuntzan beraiek ere inportanteak direla, eta etapa bakoitzean modu batean edo bestean eragin dezaketela. “Jakina! Erlazio fusionatu horretan ezin izango dute, esaterako, umeari bularra eman, baina bainatu ahal dute, abestu, lotaratu… edo horiek bezain garrantzitsuak diren beste hainbat gauza egin. Amaz gain, beste mundu bat dagoela konturatuz joango da umea, eta aitak ere eginkizun garrantzitsua izango du etapa horietan guztietan. Taldea honetaz guztiaz hitz egiteko topagunea da, bakoitzaren esperientziatik eta kezkak partekatuz”.

Taldeak hazkuntzari lotutako ikuspuntuak partekatzeko guneak ere badira, hartutako erabakiak baliozkotzeko eta baita egin diren hautuez ohartzeko ere. “Gauza ez da esatea zer dagoen ondo eta zer ez, baizik eta, familiarengandik berarengandik edo kanpotik etor daitezkeen talka horien aurrean –nire garaian horrela egiten genuen– , bakoitzak bere irizpideei edo hartutako erabakiei eustea: nik norantza hau hartu dut eta ez da besteena baino hobea edo txarragoa; nirea da eta kito. Nolanahi ere, informazio gehiago eskuratzeko gunea ere izan daiteke, eta, beharrezkotzat jotzen badugu, gauzak birpentsatu”.

Saioak

Azaldu digutenez, taldea Aste Santuaren ondoren martxan ipintzeko asmoa dute, edo COVID19ak sortutako alarma-egoeratik ateratzen garenean. “Printzipioz, zortzi saio izango dira; ordu eta erdiko saio bat, astean. Gutxienez zortzi partaide eta gehienez 12 partaide egongo dira, eta taldea Txorierriko hainbat adinetako aitei egongo da zabalik, izan ere, gure iritziz, jaioberri baten aita bost urteko ume baten aitarekin izatea lagungarria izan daiteke, egunerokotasunean aita horren esperientzia kontuan har baitezake”. Hasiera batean, aditu biek hartuko dute taldearen norabidea, baina helburua da taldekideek eurek hausnartzeko gaiak mahai gainean ipintzea. Bestalde, umeen garapenerako ezinbestekoa den ezagutza psikopedagogiko apur bat ere jasoko dute. Saioak Derion izango dira, ElkarEkin zentroan.

“Sozialki, gizonek rol batzuei eutsi behar diete eta oso gune gutxi dute emozio-munduari buruz hitz egiteko eta hausnarketak partekatzeko. Are gehiago, ez dute sentimenduei, beldurrei, kezkei buruz hitz egiteko ohiturarik. Horregatik, beharbada, zaila izan daiteke taldea osatzea; hala ere, gure esperientzia kontuan hartuta, sinetsita gaude aitentzako taldeak beharrezkoak direla eta horiek sortzeko gogoa dagoela”.

Informazio gehiagorako eta izena emateko: info@nagoreluzuriaga.com / info@comosermadre.com.

Sustatzaileak

Nagore Lopez de Luzuriaga Comunion, psikologoa

Psikologian eta Haur Hezkuntzan lizentziaduna, hainbat esparrutan trebatu da eta gaur egun familia- eta bikotekide-terapian eta banakako terapian dihardu. Helduekin zein umeekin egiten du lan, eta giza eskubideen testuinguruan lan psikosoziala eta klinikoa egin du. Hainbat ikerketatan hartu du parte peritu moduan, eta irakasle ibili da Psikologia Fakultatean zein Irakasleen Eskolan. Egun Gestalt terapiaren inguruko trebakuntza bukatzen dabil.

Leire Etxezarraga Estankona, Gestalt terapeuta

Pedagogia ikasi zuen eta hainbat proiektutan ibili da hezkuntza ez formalean. Gestalt terapian trebatu zen. Zortzi urte ama izaten bakarrik eman zituen eta konturatu zen amek ez zutela kezkak eta gogoetak partekatzeko gunerik. Horregatik amentzako taldeak sortzera animatu zen orain dela urte bi. Unibertsitateko irakaslea ere bada, eta nerabezaroari eta haurtzaroari zuzendutako Gestalt terapia ikasi du. Gaur egun, buruko osasun perinatalaren trebakuntza jasotzen dabil.


Deusto Sistemasek “Control de aforo” garatu du, ostalaritzari eta jende asko biltzen duen beste azalera batzuei laguntzeko aplikazioa. Aplikazio hau dagoeneko garatuta dagoen Batto IPS- Indoor Positioning System plataforman aurki daiteke. Beraz, atxikitako negozioak edo lokalak lehendik dauden beste funtzionalitate batzuk ere baliatu ahal izango ditu, hala nola push jakinarazpenak eta gamifikazioa.

Albistea: Batto IPS, geolokalizazioko indoor irtenbidea

Zertan datza “Control de aforo”?

Aplikazio hau merkatarien elkarteei, ostalaritza-elkarteei eta merkataritza guneei dago zuzenduta; zentro anitzeko aplikazio bakarra da, beraz, saltoki bakoitzak bere aplikazio propioa garatu behar izatea saihesten da.

Batto IPS plataformaren bidez eta bezeroen laguntzarekin egiten da: bezeroak check-in eta check-out prozesua egin behar du sartzean zein irtetean eta, horrela, lokal baten barruan dagoen bezero kopurua jakin daiteke beti eta gehienezko edukiera kontrolatu. Modu errazean, QR kodeak irakurriz..

“Control de aforo”-ri esker bezeroak aldez aurretik ezagutu dezake lokalen edukieraren egoera. Informazio guztia atxikitako establezimenduen edukiera-mapa batean bistaratzen da, eta honek kontsumo kolektiboa errazten du, segurtasuna eskaintzen duen bitartean.

Atxikitako lokalen edukiera kontrolatzeko aukera emateaz gain, papera erabiltzea ekidin daiteke —birusa barreiatzen duen iturri posiblea da— jakinarazpenak QR kodeen edo Bluetooth balizen bidez bidal daitezkeelako. Era honetan, karta, menua edo publizitate-liburuxka formatu digitalean eduki daitezke eta bezeroaren gailu mugikorrean eguneratuta egongo dira beti.

Jundizeko Enpresarien Elkartea

Jundizeko Enpresarien Elkartea asmo garbi batekin sortu da: Jundizeko enpresa-parkeko enpresa bazkideen batasuna.


NEXT Estrategia hiru ardatzetan artikulatzen da. Lehendabizikoa “Komunikazioa eta konexioa” deitzen da, eta helburua du Nafarroaren eta kanpoan bizi diren nafarren arteko komunikazioa indartzea, Foru Komunitateko kide izatearen sentimenduari eustea, kanpoan bizi diren nafarren arteko kontaktua erraztea eta diaspora nafarraren joerei erreparatzea.

Bigarren ardatzak, “Atxikipena eta itzulera” izenekoak, helburua du emigrante nafarrak Nafarroara beren borondatez itzul daitezen

erraztea eta gogoz kontra inor Foru Komunitatetik kanpora joan dadin ekiditea, baita atxikipen eta itzuleraren gaineko politikak lerrokatzea Nafarroako Espezializazio Adimentsuaren Estrategiarekin (S3).

Azkenik, “Kooperazio aktiboa” ardatzaren helburua da kanpoan bizi diren nafarrekiko lankidetza sustatzea, lankidetza sarea eraikitzea eta Foru Komunitatearen nazioarteko proiekzioan laguntzea.

Hiru ardatzek helburu operatibo desberdinak dituzte, baita jarduteko ildo zehatzak ere.

Gainera, aurreikusita dago urtero jarduteko planak onets daitezen estrategia garatzeko, dagokion aurrekontuko diru-izendapenarekin.

Estrategia hau garatzeko, Nafarroako Gobernuak Nafarroako Kutxa Fundazioaren sostengua dauka, izan ere, bi erakundek hitzarmen bat sinatuta baitute, batez ere "Atxikipena eta Itzulera" deituriko hirugarren ardatzaren inguruan elkarlanean aritzeko.

Footer

Kanpo Ekintzaren Zuzendaritza Nagusia - Yanguas y Miranda 27, 1, 31003 Iruña - Nafarroa | next@navarra.es


Niko Etxart zuberotarrak sortu zuen Euskal Rock & Rolling kantua, 70. hamarkadan eta euskal musika irauli zuen kantu mitiko honekin. Horrela gogoratu nahi izan du Esker 1000 ekimenak, eta gaur 2018, Euskal rocka hameka nabarduretara zabaldu da : rock and roll, folkrock, punk rock, heavy, pop rock, ea.

Euskal musikari eta euskal rockari omenaldi bat egin, euskal rocka munduari zabaldu, euskara erabili eta euskaraz eraiki proiektua, Iparraldeko eta Hegoaldeko jendea elkartu musikari eta kantari Ahots Bakar Baten osatzeko, lurraldea balorizatu mugazgaindiko proiektua sortuz eta musikarien arteko sarea eta harremanak indartu, dira Esker 1000 egitasmoaren helburuak.

Esker 1000 ekimenak, kantu honekin jarri nahi du martxan bere musika jaialdi proposamena. Euskal rokaren kantu mitikoenak denok ezagutzen ditugu, beraz, helburua da 1000 musikariko talde bat osatzea, kantu hauek berriz hartzeko. Euskal rockari omenaldi bat egitea da ideia. Omenaldia ahalik eta osoen izan dadin, bi arlo izango ditu: baga musika eta biga bideogintza.

Musikari doakionez, bi elkarretaratze antolatuko dira:

2018ko ekainean: egun bat elkarrekin pasatzea, denak elkarrekin kantu bat berriz hartzea.

2019an zehar: hegoaldean, kontzertu moduan. 1000ek 11 kantu berriz hartuko dituzte.

Bideogintzari doakionez, 2018an, lehen elkarretaratzearen bideo bat muntatuko dugu. 2019an, ikusmen proiektu bat eraikiko dugu, euskal rokari buruz, kontzertu egunean erakutsiko dena.

Niko Etxartek aspaldi sortutako kantuaren tutorialak jarri dituzte youtuben, edozein musikarik bere ekarpena egin ahal dezan, eta beraien webgunea eta sare sozialen bitartez edozeinek parte hartu izango du ekimenean.

2020an, Euskal Herriko 8.probintziara hedatuko da ESKER1000.

Animatu eta parte hartu Euskal Herriko rock talde handienean eta euskal rock abentura honetan. Belaunaldi, adin, amatur edota profesional guztiei irekia!


Aitor Sarriegik irabazi du Oiartzunen jokatu den finalaurrekoa. Donostian kantatuko du bigarren itzulian. Haren atzetik Alaia Martin, Agin Laburu, Jon Maia, Odei Barroso eta Beñat Lizaso sailkatu dira. Murgian jokatuko da bihar lehen itzuliko azken finalaurrekoa.

Aitor Sarriegik irabazi du Oiartzunen jokatu den Bertsolari Txapelketa Nagusiko hirugarren finalaurrekoa. Puntuazioa honela gelditu da:

Aitor Sarriegi 688

Alaia Martin 667

Agin Laburu 650

Jon Maia 623

Odei Barroso 620,5

Beñat Lizaso 592,5

Gaur lortu duen lehen postuari esker, besaindarra zuzenean sailkatu da finalaurrekoetako bigarren itzulirako. Azaroaren 24 Donostiako finalaurrekoan kantatuko du.

1.500 bertsozalek bete dute Oiartzungo Elorsoro kiroldegia. Bertsozale Elkarteak eskerrak adierazi die Oiartzungo udalari eta Oiartzungo bertso eskolari saioa antolatzeko eman duten laguntzagatik.

Saio amaieran hainbat bertsozaleri ura erori zaie kiroldegiko sabaitik eta Bertsozale Elkarteak barkamena eskatu nahi die jasan duten kalteagatik.

Bihar lehenengo itzuliko azken finalaurrekoa jokatuko da Murgian. Horren ostean jakingo da zeintzuk diren bigarren itzulirako sailkatuko diren bertsolariak, lehen itzuliko finalaurrekoetako irabazleak eta gainerako hamalau puntuazio onenak.


Elkarrizketako Gandiagaren erantzunak Datu-base honetako “Mutiko nintzala pentsatu” erregistroan ere jasota daude. Hango 4-7 zenbakietako erantzunak kanpoan geratu ziren elkarrizketa argitaratzean, geroago ohartaraziko dugunez. Gainera hango erantzun-testuren batzuk zatikatuta daude, tartean galdera berriak sartuz.

Testu hau hobeto ulertzeko, “Mutiko nintzala pentsatu” hasten den testuaren erregistroan hainbat ohar ikus daitezke, “Hist.Oharrak” eremuan daudenak.

(1) Honako azken paragrafo hau, makinazko testuan dagoena, inprimaturiko testutik kanpo geratu zen: “Ba-dakizu gure bizitzaren berri: konbentuan ezdago [sic] bertsoekin konturik”.

(2) Itxuraz lekuz kanpo dago esaldi hori: “Zure ELORRI-rekin jarraituz” delakoa, alegia. Honako hau gertatu da hemen: aurreko paragrafoaren eta honen artean zenbait galdera eta erantzun zeudela, poetak irabazitako sariei buruzkoak, HAEko eskuzko testuan, “Mutiko nintzala pentsatu” hasten denean, ageri direnak, baina elkarrizketa argitaratzean kanpoan geratu zirenak. Tarteko testu hori kendu ondoren, hurrengo galderaren hasiera bere horretan utzi zuen elkarrizketa-egileak; seguruenik konturatu gabe, lekuz kanpo zegoela. Honako hauek dira, tartean bide zeuden galderei emandago erantzunak, “Mutiko nintzala pentsatu” hasten den testuan ageri direnak:

“4. Tarteka-marteka izan ditut sari pozgarri batzuek ere. Zazpi aldiz bialdu ditut nere lanak konkurtsoetara. Birritan jaso dut orezko aipamena, bein bigarren saria: Bedoña-ko artan, ta iru aldiz lendabizioa. Zarauz-koan, Arantzazu-koan eta Olerti-k igaz antolatutakoan. [IV]

5. Azkenengo ontara ez nintzan ni azaldu. Sariketa orren berri zerbait ba-neukan, baña aaztuta, orain ez neukan olakorik gogotan.

Eskoriatza-ko Apotzagan Aste Santuko itzaldiak eta egiten nengoala jaso nuan berri ain ederra. Baña ez nuan beingoan siñistu. Ezin nuan asmatu nola zitekean.

6. Jakiña sari orrekin pozik nagoana. Baña, batez ere, Arantzazu-ko lan bat sariztatu dutelako da nire poza.

7. Bai, ba. Ekipoan egindako lan bat dala, len ere aditzera eman dizut.

Nik nere konbentu maite oni eskeintzen eta opa diot poz guzti ori, emengo giro au ta emengo laguntasuna izan ez banitu sekula ez nuan olakorik izango-ta.”

Ingurune-oharrak:

ik. : 1964ko maiatzean argitaratu zuen elkarrizketa osoa Jakin aldizkarian. Uste izatekoa da urte horretakoa dela jatorrizko testua ere. (Ik. “Mutiko nintzala pentsatu” hasten den testuan egindako oharra ere).


Sei sarirekin itzuli dira Jose Mari Orbegozo (Azpeitia, 1964) eta Amaia Gonzalez (Lasarte, 1976) asteburuan Torremolinosen (Malaga, Andaluzia) jokatu den MueBT Dantza Txapelketatik. Bachata, merengue, salsa, cha-cha-cha zein vals, tango eta pasodoble modalitateetan lehiatu dira, eta Espainiako eta mundu mailako sariak eskuratu dituzte.

Gustura al zaudete jaso berri dituzuen sariekin?

Oso ondo joan da txapelketa. Mundu mailako hiru lehen sari eta bigarren eta hirugarren bana jaso ditugu. Horiez gain, Espainiako bigarren bat ere bai. Ez genuen espero sari horiek guztiak lortzea, baina txapelketa ondo hasi genuen, eta hirugarren egunean, podiumera igotzean, jakin genuen gauzak ondo zihoazela. Halere, beti dantza desberdinak egin behar izaten ditugu, eta ez dugu jakiten egiten duguna epaileei gustatuko zaien edo ez.

Lehian hasi aurretik ez duzue jakiten zer musika jarriko dizueten, ezta?

Hala da. Dantza modalitatea jakiten dugu, baina musika nolakoa izango den eta abestiaren iraupena ez. Normalean, minutu bat eta 45 segundo inguruko iraupena izaten dute kantek, baina laburragoak edo luzeagoak ere izan daitezke, eta ez dugu jakiten noiz bukatuko den.

Hori horrela izanik, nola prestatzen zarete?

Gutxi gorabehera, minutu bat eta 45 segundo inguruko koreografiak prestatzen ditugu txapelketen aurretik. Kontua da txapelketan abesti batzuk azkarragoak izaten direla eta beste batzuk makalagoak, eta prestatutakoa jartzen diguten abestira moldatu behar izaten dugu. Erritmoa entzun eta dantzan ari garen bitartean, aurrez prestatutakoa egoerara moldatzen dugu. Kantuaren bukaera aldean, bikotea elkarrengandik gertu samar egoten saiatzen gara, abestia bukatu ahala, etzateko.


SPRI Taldeak antolatutako Intergune2015 foroaren lehenengo jardunaldian euskal enpresariek bertatik bertara ezagutu dituzte beste herrialde batzuetan inbertitzeak dakartzan abantailak. Peruk aukera handiak eskaintzen ditu internet, berrikuntza eta garapen arloetan, hain zuzen Euskadiko arlo indartsuenetako batzuetan. Estoniak zerga sistema ezin hobea du, Sozietateen gaineko Zergak ez baitu mozkinen gainean tributatzen, baizik eta banatutako dibidenduen gainean.

Intergune2015 foroaren bidez enpresek posible dute jakitea beren proiektu eta ekimenek baduten aukerarik atzerrira irteteko, eta foroaren lehenengo jardunaldian euskal enpresariek zuzenean ezagutu dituzte Peru eta Estoniak eskaintzen dituzten negozio aukerak. SPRI Taldeak (Ekonomiaren Garapen eta Lehiakortasun Sailaren menpeko enpresen garapenerako euskal agentziak) antolatutako foro honetan, konpainiek bertatik bertara galdetu, egiaztatu eta aztertu ditzakete beren negozio proiektu eta ekimenek baduten aukerarik gure mugetatik kanpo irteteko, eta nolanahi ere badakite Eusko Jaurlaritzaren laguntza dutela nazioartekotzeko.

Bernardo Muñozek, Peruk Espainian duen enbaxadako aholkulari ekonomiko eta komertzialak, Perun inbertitzeko aukerak azaldu ditu, zeren, krisialdi globala gorabehera, Peruk %2,5eko hazkundea izan baitzuen iaz eta, aurreikuspenen arabera, %4raino haziko baita 2015ean. “Krisi globala bizi badugu ere, Peruk hazten jarraitzen du barneko merkatuagatik. Hazten jarraitzen du, agintaritzan dagoen gobernua gorabehera. Agintzen duena sektore pribatua delako”.

Muñozek azaldu du zein negozio aukera dagoen internet, berrikuntza eta garapen arloetan (hain zuzen, Euskadiren arlo indartsuenetako batzuetan), “azkenetarikoak garelako interneterako sarbidean eta berrikuntzan”. Muñozek nabarmendu du Espainia dela lehenengo inbertsiogilea, “9.000 milioi inguruko inbertsioa egin eta 500.000 zuzeneko eta zeharkako lanpostu sortu baititu. Espainiak 2.000 milioi ordaintzen ditu zergatan”. Peruko enbaxadako ordezkariak adierazi du iazko lizitazio publikoetan 10.000 milioi dolarreko esleipenak egin zirela eta esleipendun gehienak Estatuko enpresak izan zirela, bestalde, azpiegitura arloko inbertsio aukerak ere azpimarratu ditu. “7.000 kilometroko errepideak ditugu eraikitzeko”.

Ingeniera Aplicada XXI enpresako zuzendari tekniko Pedro Crespok Perun izan duen esperientzia azaldu du. Enpresak bi kontratu izan ditu Repsolen birfindegi batentzat, bata lanak gainbegiratzeko, eta bestea, lan arriskuen prebentziorako. Crespok esan du sukurtsal baten bidez kokatu zirela Perun, eta ezarpen prozesua “ez zela izan konplikatuegia”, baina argi esan die enpresei lanaldia hemengoa baino luzeagoa dela, astean 48 orduz lan egin behar delako astelehenetik ostiralera, eta langileen ostatatze kostuak “garesti samarrak” direla.

Estoniako enbaxadako ordezkariak, Kersti Luha-k, azaldu du bere herrialdea 14. postuan dagoela negozioak egiteko erraztasunak ematen dituzten munduko herrialdeen rankinean, zor gutxien duen herrialdeetako bat dela (%10), aurten %2,5eko hazkundea espero duela eta iazko langabezia-tasa %6,3koa izan zela.

Javier Ortiz de Artiñanok, SPRIren Herrialde Baltikoetako aholkulariak, Estoniari buruz hitz egin du, zeinak 90 milioiko merkatua baitu. Abantaila handiena da Sozietateen gaineko Zergak ez duela mozkinen gainean tributatzen, baizik eta banatutako dibidenduen gainean. “Diru hori kutxa barruan geratzen bada, ez da tributatzen. Zerga-paradisuen pareko zerga-sistema du. Fiskalitate hain onuragarria eskaintzen du, ezen hara joaten denak han geratu nahi baitu. Ezein herrialdek ez du halako zerga abantailarik eskaintzen”.

Ortiz de Artiñanok esan du Errusia bezalako erraldoi batekin negozioak egin nahi duenak, hobe duela Estoniatik egitea zergak ordaintzeko sistema bikoitzagatik (herrialde batean baino ez da tributatzen). Herrialde txikia da eta balio erantsi handiko enpresetan zentratu da. “Hotmail eta Skype esaterako Estonian sortu ziren”. Estatuko enpresa oso gutxi dago, aipagarrienetako bat CAF euskal enpresa da, “eta oso ondo doakio”. Ez-ordaintzeen kasuan, Estoniak azkar baino azkarrago jokatzen du. “Ordaindu gabeko zorrak dituenak, onez onean edo txarrean ordaindu beharko ditu urtebetean eta txarrenera ere urte eta erdian”.


Goiko plazatik hasi eta Beheko plazaraino zabalduko da Santa Tomas feria aurten Goiko plazan baserritarren, herriko elkarteen eta aberren gunea egongo da, ohi bezala; Beheko plazan, artisauen txokoa egongo da,eta Balea elkarteak atun enpanadillak banatuko ditu. https://www.mutriku.eus/eu/albisteak/goiko-plazatik-hasi-eta-beheko-plazaraino-zabalduko-da-santa-tomas-feria-aurten https://www.mutriku.eus/eu/albisteak/goiko-plazatik-hasi-eta-beheko-plazaraino-zabalduko-da-santa-tomas-feria-aurten/@@download/image/IMG_1442.JPG

2014/12/19

Goiko plazan baserritarren, herriko elkarteen eta aberren gunea egongo da, ohi bezala; Beheko plazan, artisauen txokoa egongo da,eta Balea elkarteak atun enpanadillak banatuko ditu.

Zapatuan goiz goizetik zabalduko ditu ateak Santo Tomas feriak. Aurten Goiko plazan ez ezik, Beheko plazan ere egongo da zer ikusia eta zer egina.

Goiko plazan, ohi bezala, baserritarren azoka, abereen txokoa eta elkarteen gunea jarriko dituzte; Beheko plazan, berriz, Balea elkarteak banatuko dituen atunezko enpanadillak eta artisauen txokoa izango dira nagusi.

Goiko plazan denetarik topatu ahal izango dute herritarrek. Sagarmiñako frutak, Goixenetxeko gazta, Ekoalborazeko barazki ekologikoak, Aritza eta Ibiriko barazkiak... "Aurten ere irizpide bera erabili dugu: azokan lehentasuna herriko baserritarrei eta haien produktuei ematea", adierazi du kultur zinegotzi Joxemari Etxaburuk. Azoka osatu aldera, herrian jada ezagunak diren Mañeko (Mallabi) eta Malax (Berriatua) gozogileen produktuak ere egongo dira. "Aurten, erlauntzak Armetxan dituen Juan Villenaren eztia ere egongo da azokan", gaineratu du Etxaburuk.

Plazatik urrundu gabe, bestelako aukerarik ere egongo da. Izan ere, 12:30ean, udaletxeko pleno aretoan, Ziriako Andonegi literatur lehiaketaren sari banaketa egingo da, eta nahi duen guztiak betaratzeko aukera edukiko du. Irabazlea, bigarren urtez jarraian, Aitor Lizardi mutrikuarra izan da. 16-18 urte bitartekoen artean, berriz, Lorena Arreitunandia mutrikuarraren lana izan da aukeratua.

Plazatik irten gabe, herriko elkarteen eskaintza ere topatuko dute herritarrek: Mandazketak eta Etxeratek jan-edana eskainiko dute, Errealaren Lagunak taldeak zozketa bat ekarriko du, Eskulan taldekoek eskuz egindako piezak jarriko dituzte salgai, Institutuko ikasleek ikasbidaiarako dirua lortzeko ahalegina egingo dute euren mahaian, herriko bandak ere euren kontzertuetako CDak eskuratzeko aukera emango du eta Gaztelekukoek txokolatea eskainiko dute. Txorizoa taloarekin jan nahiago duenak Ataungo talogileen mahaira joateko aukera ere edukiko du aurten.

Plazatik gora eginez gero, abereen txokoarekin topo egingo dute herritarrek. Bertan, Nerea Epelderi, Eizarrekoei, Arno ganadutegikoei eta Irabaneta baserrikoei esker, zenbait arrazetako behiak, behorrak, astoak, pottokak, ardiak, ahuintzak, txerriak, zezenak, antzarrak, ardiak...ikusteko aukera egongoa.

Plazatik behera eginez gero, berriz, Beheko plazan, herriko artisauen lanak ikusi eta erosi ahal izango dira. Eta goian txorizoa protagonista izango den bezala, behean atun enpanadillak izango dira nagusi, Balea elkarteari esker.

Azokak 10:00etan irekiko ditu ateak, eta 14:30eak arte zabalik mantenduko da herritarren gozamenerako.


Ez. Prime Glovo-ren harpidetza-programa da, eta gure bazkideetako batzuengandik banaketa guztiak doan jasotzeko eta beste abantaila batzuez gozatzeko aukera ematen du.

Noiz eska dezaket La Mezcalería dendan etxera banatzeko?

La Mezcalería’s dendaren lanorduetan, edozein unetan egin ditzakezu eskaerak. Banaketa bizkorrari esker, minutu batzuen buruan jasoko duzu zure glovo-a! Eskaera etxean jasotzeko ordurik egokienerako programatu ¡ere egin dezakezu, ordu horretan denda itxita egon arren.

Nola baloratzen dute La Mezcalería beste bezero batzuek?

Glovo bat eskatu dioten bezeroetako batzuek (84%) La Mezcalería gomendatzen dute. Egin eskaera gaur bertan eta ikusi ea zuri ere gustatzen zaizun.


WordPress web sarearen 43% baino gehiagoren atzean dago — egunero gora egiten duen kopurua. Webgune sinpleak, blogak, atari konplexuak eta enpresen webguneak, baita aplikazioak ere, WordPress-ekin eraikitzen dira.

WordPress-ek erabiltzaile eta argitaratzaileentzako duen sinpletasuna garatzaileentzako duen azpiko konplexutasunarekin konbinatzen du. Horrek, erabiltzeko erraza izan arren, malgua bihurtzen du. Jarraian, WordPress-ekin normalean etortzen diren ezaugarri batzuen zerrenda dago; hala ere, WordPress-ek egiten duena egin ahal izateko, hura hedatzen duten milaka plugin daude, literalki; beraz, benetako funtzionaltasuna ia mugagabea da. Halaber, WordPress kodearekin nahi duzuna ere egin dezakezu. Edozein modutan luzatu, aldatu edo proiektu komertzialetarako erabili lizentziarik ordaindu gabe. Hori da software librearen edertasuna, doakoa izateaz gain horren gaineko kontrol osoa izateko askatasuna duzula.

Hona hemen maite izango dituzula uste dugun zenbait ezaugarri.

Sinpletasuna

Sinpletasunak, ondorioz, sarean sartzea eta azkar argitaratzea ahalbidetzen du. Ezerk ez luke zure webgunea eta zure edukia lortzea eragotzi behar. WordPress hori horrela izan dadin sortu da.

Malgutasuna

WordPress-ekin nahi duzun webgune mota sor dezakezu: blog edo webgune pertsonal bat, fotoblog bat, negozio webgune bat, paper-zorro profesional bat, gobernuko webgune bat, aldizkari bat edo albisteen webgune bat, lineako komunitate bat, baita webguneen sarea bat ere. Itxurekin zure webgunea, benetan, ederra bihur dezakezu, eta pluginekin zabaldu. Zure aplikazioa ere eraiki dezakezu.

Argitaratu Erraztasunez

Noizbait dokumentu bat sortu baduzu, dagoeneko WordPress-ekin edukia sortzeko prestatuta zaude. Bidalketak eta orrialdeak sor ditzakezu; erraz formateatu; media txertatu, eta botoi baten klikarekin, zure edukia webean dago, zuzenean.

Argitalpen Tresnak

WordPress-ek zure edukia kudeatzea errazten dizu. Sortu itzazu zirriborroak, programatu edizioa, eta begiratu zure bidalketen berrikuspenak. Egin ezazu zure edukia publiko edo pribatu, eta segurtatu mezu eta orriak pasahitzarekin.

Erabiltzaileen Kudeaketa

Denek ez dute zure webgunerako sarbide bera behar. Administratzaileek gunea kudeatzen dute; editoreek edukiarekin lan egiten dute; egileek eta laguntzaileek eduki hori idazten dute, eta harpidedunek kudeatu dezaketen profila dute. Horrela, hainbat laguntzaile izan ditzakezu zure webgunean, eta beste batzuk zure komunitateko kide izan daitezke.

Media Kudeaketa

Irudi batek mila hitz esaten dituela diote; horregatik, garrantzitsua da zuretzat irudiak eta euskarriak WordPress-era azkar eta erraz igo ahal izatea. Zure webgunera gehitzeko, arrasta eta jaregin itzazu zure media kargatzailean. Gehitu itzazu testu alternatiboak eta oinak, eta sartu irudiak eta galeriak zure edukian. Irudiak editatzeko tresna batzuk ere gehitu ditugu, ondo pasatzeko.

Estandar Guztien Betetzea

WordPress-ek sortutako kode bakoitzak W3C-k ezarritako estandarrak betetzen ditu. Horrek zure webguneak gaur egungo arakatzailean funtzionatuko duela esan nahi du, hurrengo belaunaldiko arakatzaileekin bateragarritasuna mantenduz. Zure webgunea gauza ederra da, orain eta etorkizunean.

Itxuren Sistema Erraza

WordPress lehenetsitako hiru itxuraz hornituta dator, baina zuretzako modukoak ez badira, webgune ederra sortzeko milaka itxurekin osatutako karpeta bat dago. Horietako bat ere ez zure gustukoa? Igo zure itxura botoi baten klikarekin. Segundo batzuk besterik ez dituzu behar zure webguneari erabateko aldaketa emateko.

Zabaldu Pluginekin

WordPress-ek funtzio ugari ditu erabiltzaile guztientzat. WordPress-en muinean ez dagoen ezaugarri bakoitzerako, plugin direktorio bat dago milaka pluginekin. Gehitu itzazu galeria konplexuak, sare sozialak, foroak, sare sozialen widgetak, spamaren aurkako babesa, egutegiak; doitu kontrolak bilaketa-motorea optimizatzeko eta inprimakietarako.

Iruzkin Integratuak

Zure bloga zure etxea da, eta iruzkinek zure edukiarekin harremanetan jartzeko tartea eskaintzen diete zure lagun eta jarraitzaileei. WordPress-en iruzkin tresnek eztabaidarako foroa izateko eta eztabaida hori moderatzeko behar duzun guztia eskaintzen dizute.

Bilaketa Optimizatuta

WordPress optimizatuta dago bilaketa-motorretarako hasieratik bertatik. Zehaztasun handiko SEO kontrol gehiago lortzeko, SEO plugin ugari daude hori zaintzeko.

WordPress zure hizkuntzan erabili

WordPress 70 hizkuntza baino gehiagotan dago erabilgarri. Zuk edo webgunea eraikitzen ari zarenentzako pertsonek nahiago baduzue WordPress ingelesa ez den beste hizkuntza batean erabili, erraz egin dezakezu .

Instalazio eta Bertsio-berritzeko Modu erraza

WordPress instalatzeko eta bertsio-berritzeko erraza izan da beti. Web ostalari ugarik klik bakarreko WordPress instalatzaileak zeinak WordPress instalatzeko aukera eskaintzen dizkizute, hau da, klik bakarrarekin! Edo FTP programa erabiliz pozik bazaude, datu-basea igo dezakezu WordPress FTP bidez erabiliz eta instalatzailea exekutatuz.

Inportatzaileak

Gustura ez duzun bloga edo webgunea erabiltzen duzu? Zure bloga ixteko zorian dagoen ostatutako zerbitzu batean zabiltza? WordPress, haatik, Blogger, LiveJournal, Movable Type, TypePad, Tumblr eta WordPress zerbitzuetarako inportatzaileekin batera dator. Aldaketa egiteko prest bazaude, erraz jarri dizugu .

Zure Datuen Jabe

Ostatatutako zerbitzuak etorri eta joan egiten dira. Desagertutako zerbitzu bat erabili baduzu, badakizu zein traumatikoa izan daitekeen. Zure webgunean iragarkiak agertzen ikusi badituzu, nahikoa haserretu zara, seguruenik. WordPress erabiltzeak esan nahi du inork ez duela zure edukira sarbiderik. Zure datuen jabea, zure webgunea, zure edukia eta zure datuak.

Askatasuna

Zure askatasunak babesteko, WordPress GPL lizentziapean sortuta dago. WordPress aukeratutako moduan erabiltzeko askatasuna duzu: instalatu, erabili, aldatu, banatu dezakezu. Softwarearen askatasuna da WordPress eraikia dagoen oinarria.

Komunitatea

Webeko kode irekiko CMS ezagunena den moduan, WordPress-ek komunitate bizia eta solidarioa du. Egin ezazu galdera bat laguntza foroetan, eta lortu boluntario baten laguntza; zoaz WordCamp edo Meetup-era; ikasi WordPress-i buruz gehiago; irakurri WordPress-i buruzko blogeko bidalketak, eta tutorialak. Komunitatea WordPress-en bihotzean dago, gaur egun dena bihurtuz.

Lagundu

Zu ere WordPress kide ere izan zaitezke! Lagundu WordPress eraikitzen; erantzun galderei laguntza-foroetan, idatzi dokumentazioa; itzuli WordPress zure hizkuntzara; hitz egin WordCamp batean; idatzi WordPress-i buruz zure blogean. Zure trebetasuna edozein dela ere, zu izatea nahi genuke !

Garatzaileentzat Ezaugarriak

Garatzaileentzat opari ugari ditugu, WordPress gustukoa duzun norabidean hedatzeko erabil ditzakezunak.

Plugin Sistema

WordPress-en APIak WordPress hedatzeko pluginak sortzea ahalbidetzen dizu. WordPress-en hedagarritasuna eskura dituzun milaka kakotan datza. Zure plugina sortu ondoren, plugin-biltegi bat ere badugu, bertan kokatzeko.

Itxuren Sistema

Sor itzazu WordPress itxurak bezeroentzat, beste WordPress erabiltzaile batzuentzat edo zeuretzat. WordPress-ek, itxurak, sinpleak edo konplexuak, sortzeko hedagarritasuna du. Zure itxura doan eman nahi baduzu, itxura biltegian eman diezaiekezu erabiltzaileei .

Aplikazioentzat Lan Eremua

Aplikazio bat eraiki nahi baduzu, WordPressek horrekin ere lagundu zaitzake. WordPressek zure aplikazioak beharko dituen ezaugarri asko eskeintzen ditu: Itzulpenak, erabiltzaileen kudeaketa, HTTP eskaerak, datu baseak, URLak bideraketa eta askoz gehiago. Gure REST API ere erabil dezakezu harekin elkarreragiteko.

Eduki Mota Pertsonalizatuak

WordPress lehenetsitako eduki motekin dator, baina malgutasun handiagoa lortzeko, kode-lerro batzuk gehi ditzakezu zure mezu mota pertsonalizatuak sortzeko: taxonomiak, eta metadatuak . Hartu WordPress nahi duzun norabidean.


ALEko ikasleak Jose Arana egoitzako adinekoekin karapaixoa egiten. (Argazkia: Aretxabaleta Lanbide Eskola)

Tnikak antolatutako Belaunaldien arteko topaketak jardunaldian hartu dute parte Aretxabaleta Lanbide Eskolan Menpekotasun egoeran dauden pertsonen arreta ikasketak egiten dabiltzan lehen mailako ikasleek eta Eskoriatzako Jose Arana egoitzako adinekoek.

"Jardunaldiaren harira, Jose Aranako egoiliarrek ALEko ikasleekin batera, gure bailarako ohitura zaharrari eutsi diote. Garizuman, besoetakoari karapaixoa nola egin eta noiz oparitu gaiaren inguruan hitz egin eta goiz ederra pasatu dute guztiek", adierazi dute eskolako arduradunek eta gaineratu: "Lanbide Heziketako hainbat ikastetxe dabiltza jarduera ezberdinak egiten aste honetan belaunaldien arteko harremanak sustatzeko asmoz".

Martxoaren 30ean, Donostian

Jardunaldi honen bueltan ikasleek egin dituzten ikus-entzunezkoak aurkeztuko dituzte martxoaren 30ean, Donostiako Kursaalean: "Lanbide Heziketako ikastetxeetako ikasleak protagonista izango dira eta haien lanak bertan aurkeztuko dira". Jardunaldian Angel Ankain, Adinberriko ordezkariak, BadaBideBat eta Activa FPko partaideak eta Donostiako Udaleko ordezkariak bati bat izango dira, besteak beste.

Hezkuntza Aretxabaleta Eskoriatza

ALBISTEAK MUGIKORREAN

Debagoieneko albiste nabarmenenak eta azken ordukoak Whatsapp edo Telegram bidez jaso gura dituzu? Harpidetu zaitez doan!


Zer esan nahi du ESSn ekiteak? Zergatik korapilatu are gehiago ekintzailetzari bi abizen jarrita, jakinda gaia, bere horretan, arrakastaz egitea zaila dela?

Bizitza erdigunean jartzen duen eta ZER baino gehiago NOLA planteatzen duen ekiteko modu horren alde egiteko arrazoiak izango ditugu hizpide.

PrESStatzen programaren aurreko edizioaren esperientzia kontatuko dugu. Prestakuntza eta laguntza programa hori proiektu kolektibo bati ekin nahi dioten pertsonei, beren jarduera profesionalizatu nahi duten elkarteei eta ESS ereduetara aldatu nahi diren merkataritza enpresei eskaintzen zaie.

PrESStatzen programa EKONOPOLO proiektuaren barruan kokatzen da, Bilbao Ekintzak eta REAS Euskadik koordinatutako Ekonomia Sozial eta Solidarioaren Poloa. Bilboko San Frantzisko auzoan modu estrategikoan kokatuta, erreferentziako espazio bat da, eta bertan ESSren inguruan lanean diharduten askotariko eragileek esperientziak, proiektuak eta baliabideak partekatzen dituzte. Era berean, bozgorailu moduko bat da ESSarentzat, eta enpresa ekimen berriak azkarrago sortzea ahalbidetzen du.

HIZLARIAK

Blanca Boix

Ekonomia Sozial eta Solidarioaren berrikuntza eta hazkunde arloko arduraduna, REAS Euskadin. Haren jarduera ildoen helburu nagusiak sareko enpresa ehuna indartzea eta ekintzailetza programak eta ibilbideak garatzea dira.

Enpresen Administrazio eta Zuzendaritzan lizentziaduna da, Marketin, Ekintzailetza eta Berrikuntza eta Kanpo Merkataritzaren arloan espezializatuta. Lan ibilbidean, hainbat egonaldi egin ditu atzerrian, kanpo merkataritzako aholkulari gisa, eta irakaskuntza proiektuak landu ditu, bai bigarren hezkuntzan bai unibertsitatean.

Ernesto Fernandez

Gizarte eta kulturarteko ekintzailetza teknikaria, Mugarik Gabeko Ekonomialariak erakundean. Haren zeregin nagusia pertsonei eta kolektiboei arreta, aholkularitza eta laguntza ematea da ekintzailetza proiektuetan, Ekonomia Sozial eta Solidarioaren esparruan.

Ekonomiako lizentziaduna da Malagako Unibertsitatean, eta Ekonomia Sozial eta Solidarioari buruzko Masterra egin zuen, Euskal Herriko Unibertsitatean. Haren lan ibilbide luzean, lan egin izan du administrazio, koordinazio eta kudeaketaren arloetan, baita bokazio eraldatzailea duten proiektu komunitarioaren sorreran eta sustapenean ere.

Maylin Vergara

Fundadora y actualmente dedicada al proyecto Tu Pasión En Función De Tu Libertad donde busca conectar con personas que sueñan en crecer como seres humanos y profesionales y acompañarlas en el proceso hacia su mejor versión. Tallerista y orientadora en procesos de empoderamiento, crecimiento personal y emprendimiento dirigida prioritariamente a personas migradas, colaborando con diferentes asociaciones e instituciones del País vasco, iniciado en el 2008. Fundadora y presidenta de la asociación para la equidad de género en el emprendimiento Mujeres Migradas Emprendedoras. Anteriormente fue socia trabajadora y directora del departamento de Comunicación y relaciones públicas deKahlomedia S coop. y coordinadora de la revista Frida.


Bi fitxategiak eskura badituzu, jar itzazu karpeta berean, eta izen bera emaiezu (salbu eta luzapena), adibidez, bata steal_this_film.avi eta bestea steal_this_film.srt

Adi espazio, azpimarra eta letra zehatz guztiekin, berdinak izan daitezela, salbu eta luzapenean.

Ireki itzazu bi fitxategiak VLC jogailuarekin, edo bestela .avi fitxategia, Mplayer jogailuarekin.

Filma martxan hasiko da orduan, azpititulatuta. Filma eta azpitituluak ez badaude sinkronizatuta, hori egin beharko duzu, berriz hasi aurretik: SinkronizatuUbuntu?.

Editatzeko, erabiltzaile izena da 5 eta pasahitza 7, letrekin eta letra xehez: editatu orri hau help , subscribe


Garatze bidean dauden herrialdeei zuzendutako larrialdietarako edo ekintza gizatiarrentzako laguntzak. 2023 urtea. 2023-03-27

Gatazka belikoan dauden edo katastrofe naturalak edo antzeko arrazoiak izandako herrialdeetatik datozen adingabeak aldi baterako hartzeko Programa. 2023 urtea. 2023-03-27

Beasaingo udalerrian gizarte arloan lan egiten duten elkarteei dirulaguntza emateko oinarri arautzaileak. 2023 urtea. 2023-03-24

Beasaingo udalerrian emakume eta gizonen arteko aurkera berdintasuna sustatzen duten elkarteentzako dirulaguntzen oinarri arautzaileak. 2023 urteko deialdia. 2023-03-22

Kultura, kirola eta genero berdintasunera zuzenduta dauden ekintza eta jardueratarako dirulaguntzen 2023 urterako deialdia. 2023-03-22

Coworking gunea erabiltzeko dirulaguntzen inguruko oinarriak eta deialdia. 2023 urtea. 2023-03-20

Bertako produktuak merkaturatzeko eta kontsumoa sustatzeko dirulaguntzak emateko oinarriak eta deialdia. 2023 urtea. 2023-03-17

Beasaingo Udalerrian merkataritza arloan lan egiten duten elkarteei dirulaguntza emateko oinarri arautzaileak. 2023 urtea. 2023-03-17

Merkataritza sektorea biziberritzeko dirulaguntzak emateko oinarriak 2023-02-10

Beasaingo udalerriko saltokietako eta jardueretako errotuluetan, irudi korporatiboetan eta web-orrietan euskararen erabilera sustatzeko oinarriak eta deialdia. 2023-02-10

Kultur sorkuntza dinamizatzeko dirulaguntzak 2023-02-10

XXVI Igartza literatura-sorkuntzako beka idazle berrientzat 2023-02-10

Euskaltegietan euskara ikasten ari diren herritarrei dirulaguntzak emateko prozedura arautzen duten oinarriak. 2022-2023 ikasturtea. 2022-08-03

Garatze bidean dauden edo zoritxarren bat jasan duten herrialdeetatik datozen haurren Denboraldiko Harrera Programa 2022 2022-02-17


Kartago antzinako hiri bat izan zen, feniziarrek sortua Afrikako iparraldeko kostaldean K.a. 800. urte inguruan. Erromatarrek suntsitu zuten, K.a. 146an. Haren hondakinak oraindik ere ikus daitezke, Tunisian, Tunis hiritik hurbil. Bere garaian, Mediterraneo mendebaldeko merkataritza gune garrantzitsu bat izan zen.

Kondairaren arabera, Tiroko erregearen alaba Didok sortu zuen Cartago. Tiro feniziar hiri bat zen, gaur egungo Libanoko lurretan. Didok Afrikara ihes egin zuen, bere senarra hil ondoren, eta Kartago hiria sortu zuen.

Kartagotarrak marinel eta merkatariak izan ziren; jakiak, ehunak, esklaboak eta metalak saltzen zituzten, hala nola eztainua, zilarra, urrea eta burdina. Hiriak aurrerabide handia egin zuen K.a. V. mendetik aurrera eta bere kolonia propioak ezarri zituen Afrika iparraldean, Iberiar penintsularen hegoaldean eta Mediterraneoan.

Antzinaroan, Kartago eta Erroma ziren Mediterraneoko potentziarik indartsuenak, eta horregatik gerran sartu ziren bata bestearen kontra zenbait aldiz; gerra punikoak izenaz ezagutzen dira gerra horiek, erromatarrek Poeni deitzen zietelako feniziarrei. Lehen guda punikoan, (K.a. 264 - 241), Kartagok Sizilia uhartea galdu zuen. Bigarrenean (K.a. 218 - 201), Hanibalek zuzendutako armada batek elefanteen laguntzaz Alpeak zeharkatu zituen erromatarrak garaitzeko asmoz. Hanibalek, ordea, ez zuen lortu Erroma menderatzea eta Afrikara itzuli zen; geroago, erromatarrek armada bat bidali zuten Afrikara eta Hanibal garaitu zuten. Hirugarrenean (K.a. 149 - 146), erromatarrek Kartago menderatu eta erre egin zuten.

Geroago, K.a. 122an, erromatarrek euren kolonia propioa sortu zuten bertan. K.o. 533an, Bizantziar Inperioak hartu zuen lur hauen kontrola. Arabiarrek 705ean konkistatu zuten hiria eta Tunisia hiriburu bihurtu zuten.


Joan den apirilaren 3an UHUNeko errektoretzak hartutako neurriei buruzko informazioa jaso zenuen. Neurri horiek 2020ko ekaineko ohiko deialdian ikasleen ebaluazio-probak garatzeari buruzkoak dira, COVID-19K eragindako osasun-egoeraren ondorioz.

Neurri horien artean, salbuespen gisa, etengabeko ebaluazio-sistema bat ezartzen da. Sistema horrek, lineako azterketa-sistema batekin batera, matrikulatuta dauden irakaskuntza arautuetako irakasgaietako UHUNeko ikasleen jarraipen eta ebaluazio egokia bermatzen du. Horrela, hezkuntzarako eskubidea erabili ahal izango duzu, eta arau arruntean aurreikusitako denbora-tarterik hurbilenean objektiboki ebaluatu ahal izango da.

UHUN-ek web-aplikazio bat garatu du, eta, horren bidez, online azterketak egin ahal izango dira irakasle-taldeek ebaluazio-modalitate hori aukeratzen duten irakasgaietan. Azterketa errealak egiteko unean izango duen lan-kargaren antzekoa edo handiagoa bada, sistemak behar bezala funtzionatzen duela ziurtatzeko beharrezkoak diren funtzionamendu- eta karga-probak egiten laguntzeko eskatzen dizugu. Proba horren bidez, gainera, aplikazioa ezagutuko duzu, eta zure behar teknologikoak nahiz ingurunekoak zein diren jakingo, benetako ebaluazioa baldintza onenetan egiteko.

Proba hau datorren ostegunerako (apirilak 16) dago programatuta, eta ahalik eta ikasle gehienak 10:00ak bitartean azterketa-sistemara aldi berean konektatzea behar dugu. eta 10:30ean (penintsulako ordua). Probaren mugarriak lortutakoan, sarrera itxiko da, eta hori bukaera-ordua baino lehen gertatu ahalko da.

Proba egin ahal izateko, esteka honetako jarraibide erraz hauei jarraitu behar diezu.

Online ebaluatzeko prozesu osoari, aplikazioaren aldakortasunari eta azterketei aurre egiteko gogo-aldarteari buruzko galderak egingo dira proban. Prozesuaren balioak nahi ditugu, prozesuaren berri izan duzunetik proba bidaltzeko azken klik egin arte. Kontuan izan proba horrek ez diela zure kalifikazioei eragingo.


Bortzirietako Euskaraldiko lantaldeak bideotxo bat argitaratu du, abenduaren 3an Euskararen Eguna izanen dela aitzakiatzat hartuta:

Euskaraldia 2019-2020Deskargatu

Bideoak iaz egindako ariketa sozial erraldoia ekartzen du gogora: parte hartzea, emaitzak… Eta aldi berean iragartzen du heldu den urtean, 2020ko azaroaren 20tik abenduaren 4ra berriz eginen dela ariketa bera. Herritarrek ahobizi edo belarriprest rola hautatu behar dute, eta, nobedade modura, herriko elkarte, denda, ikastetxe, udal eta gainerako entitateek arigune izateko aukera izanen dute.

Hain zuzen ere Bortzirietako Euskaraldiko lantaldea horretxetan arituko da buru-belarri, bertako entitateekin lanean, 2020ko ariketan arigune izan daitezen.

Bortzirietako euskara mankomunitatea:

Arantza, Bera, Etxalar, Igantzi eta Lesakako udalek osatzen dute. Herri erakundea da, eta gizarte bizitzako arlo guztietan euskararen normalizazioa lortzea da bere helburua. Euskara zerbitzua Arantzako herriko etxean dago, eta eskualdeko normalizazio plangintza diseinatu eta gauzatzeaz arduratzen da.


«Kaixo! : hementxe naukazu, ohi denez, zure mahaian ezarririk hitz batzuk idazteko prest. Hitzak: gaurkoan, besteetan bezain alaiak izango ez diren hitzak. Urrun zaituzte. Baina zu sentitu beharrak bultzatzen nau idaztera.

«27 urte dira jadanik egunerokoaren errepideak teilatu beraren azpian bizitzera eraman gintuenetik. Zuk 13 hilabeteko abantaila daukazu hala ere. Eta hori beti nabaritu izan da elkarrekin egiten genuen gauza orotan. Eskolarik gabeko egunetan, goizean goizik, margoen kutxa hartu eta sukaldera joaten ginen, han, mahaian margotzen aritzera gurasoak esnatu bitartean: zuk izan behar zenuen kolorea aukeratzen lehena, eta noski, beti gorria aukeratzen zenuen. Panpinetan, gutxitan aritu izan bagara ere, zuk Barriguita-k nahiago zenituen, eta nik, berriz, Darling-a. Oraindik ere gogoan dut nola “aioiok”, eskolatik jasotzen gintuenean, zu zinen, askariko ogitartekoak zirela medio, zirkuko zuzendariaren papera hartzen zenuena eta ni, berriz, pailazo negartiarena. Arras ezberdinak izan baikara beti».

«Sustraiak ongi finkaturik dituen enbor bereko adarrak gara gu biak: lurrak elikatu gaitu, erreka beretik edan dugu, hostoek jantzi gaituzte, eguzkiak berotu gaitu eta egun gogorretako haize eta euri bortitzek espazio zabalera nola kimatu irakatsi digute. Baina enbor bereko adar bi besterik ez gara, bata bestearengandik urrutiegi elkar ukitzeko, elkarrengandik gertu egoteko. Zain berekoak gara, odol berekoak. Eta honek nahikoa beharko luke gure artean konplizitate txikiak egoteko, guk soilik ezagutuko ditugunak, guk ulertuko ditugunak, sekula hitz egingo ez ditugunak, besterik gabe hor egongo direnak, gure odolean, gure zainetan. Baina ez ditut inondik topatzen».

«Hainbeste urtetan izan bezala, orain ere zure adarrek ez naute ukitzen, gure enborretik urrundu baitzaituzte. Sumatzen zaitut, alabaina. Urrutiko eguzkiak zure itzala dakar egunsentian eta haizeak zure presentziaren usaina. Odola borborka dut zure premia nabariturik; zainak lehertzear ditut beharrak tenkaturik; eta gauza bat eskatzen didate, bat bakarra erregutzen: elkarrekin bizi izandako momentuak berreskuratzea».

«Ezin dut bakarrik egin, ordea, ezin ditut bakarrik berreskuratu. Ez ditut pasartetxo horiek aurkitzen asko bilatuagatik ere. Desagertuak direla dirudi».

«Begiak ixten ditut, eta belzturaren artetik atzera jotzen dut denboran. Atzera eta atzera. Hor ikusten zaitut, buru barruko bilduma bateko argazkia izango balitz bezala, hor ikusten zaitut, eta hor ikusten dut neure burua ere. Arraroa da: hemen nago eta hor gaude, goitik behera jantzirik. Lepotik amak egindako bufanda, hiru buelta eman ondoren, zintzilik daukagu eta eskularruek eskuak ezkutatu egiten dizkigute. Momentu goxoak gogoratuz sortzen zaidan irribarretxoa sentitu dut oraingoan ere nire ezpainetan agertzen. Gure berokien urdina hondo elurtuaren gainetik nabarmen geratzen da. Hotz egiten du. Ez dirudi horrek axola digunik. Irudia argi ikusten dut, bai, baina, ez dakit non gauden, zergatik gauden hor, ez eta zer egiten ari garen ere».

«Agian, zu eta biok agertzen gareneko argazkiaren leihoa gehiago zabaldu beharko nuke, handitu, edota txikitu eskuetan zer daukagun ikusi ahal izateko. Horretarako, orduan, betaurreko bereziak beharko nituzke: betaurreko magikoak, irudien tamainak aldatzeko, gerturatzeko eta urruntzeko, eta posible balitz, baita koloreak ere aldatzeko balio duten anteoju magiko batzuk».

«Zure laguntza behar dut. Zuk dituzu niri falta zaizkidan betaurreko magiko horiek. Zu zara nire sekretuen giltza».

Zailena egina egongo zen: ahizpari gutuna idaztea, alegia. Baina egin beharrekoa, oraindik, erabat amaitu gabe. Izan ere, egunkarira bidali beharko zuen idazkia eta bertan argitaratua izatea itxaron. Egun bat, bi egun, hiru, lau,… ez zekien zenbat iraungo zuen itxaroteak, ezta bere itxaropenak ere, baina egunero adi egon beharko zuen pentsatutakoa ongi atera zedin nahi bazuen, behinik behin. Egunkariak letra argitaratutakoan mezu bat bidaliko zion, beraiek aski ongi ezagutzen zuten bidetik: «Hitzak erabiliz ere sekreturik handienak gorde daitezke. Maitasunez, zuretzat».


"Ciencia en Acción" lehiaketak "¿Son raras las mujeres de talento?" antzezlana eta Pikasle aldizkaria saritu ditu

Lehenengo argitaratze data: 2013/07/05

Ciencia en Acción (zientzia ekinean) gaztelaniaz eta portugesez hitz egiten den herrialdeetako nazioarteko lehiaketak, XV. edizioan, UPV/EHUren Zientzia eta Teknologia Fakultateko bi ekimen saritu ditu, emakumeek zientzia arloan izandako eginkizuna eta dibulgazio zientifikoa aldarrikatzen dituztenak, hurrenez hurren. Sarituek urriaren 6an jasoko dituzte diplomak, Bilboko Bizkaia Aretoan.

Lehenengo saria joan den martxoaren 8an Zientzia eta Teknologia Fakultateko Paraninfoan antzeztutako "¿Son raras las mujeres de talento?" lanarentzat da; Anne Rougée egileak eta Eneko Lorente eta Marta Macho Stadler irakasleek aurkeztu zuten, modalitate honetan: "Zientzia dibulgazioko, metodo zientifikoko eta pentsamendu kritikoko lanak" (ARP-SAPC saria, Sociedad para el Avance del Pensamiento Crítico elkartea). Epaimahaiak kontuan hartu zuen zientzia arloan aitzindari izan diren emakume batzuen bizitza eta beren aparteko gaitasun zientifikoak garatzeko izan zituzten zailtasunak taularatzeko proposamen interesgarria, eta lan honi ohorezko aipamena egitea erabaki zuen.

Bestalde, Pikasle aldizkariak (http://pikasle.com), Zientzia eta Teknologia Fakultateko Josué Tonelli Cueto eta Ricardo Grande Izquierdo ikasleek sustatutakoak, Granadako Unibertsitatearen UGR saria irabazteko merezimenduak egin ditu, "Zientzia dibulgazioko lanak. Hedabideak" modalitatean. Pikasleri emandako sariak UPV/EHUko ikasle hauek eginiko argitalpenaren kalitatea aintzatesten du; ikastegiko matematika arloko jardueren eta matematikari loturiko beste albiste askoren komunikazio foro bihurtu da.

"Ciencia en Acción" lehiaketa honako hauek sustatu dute: Ikerketa Zientifikoen Goi Kontseilua, Matematika Zientzien Institutua, Fisikaren Espainiako Errege Elkartea, Espainiako Geologia Elkartea eta Urruneko Hezkuntza Unibertsitate Nazionala. Programa honek publiko zabalarengana hurbiltzen ditu zientzia eta teknologia, modu dinamiko, erraz eta atseginean. Helburu nagusia zientzia modu erakargarri eta motibatzailean aurkeztea da, gazteengan eta, oro har, jendearengan interesa pizteko eta lehiaketan zehar gozatzeko aukera emateko, hitzaldiekin, behatuz eta esperientzia handi honetan bat eginez.


Bioklik (Elkar) eleberri argitaratu berria aitzakia hartuta, Asel Luzarraga haren egilea eta Dabid Martinez hacktibista eta teknologia berrietan eta pribatutasunean aritua solasean jarri ditugu egungo gizartea proiektatzen duen distopiaren ezaugarri batzuei buruz hausnarketa eginez, eroan nahi gaituzten norabidea biluzten saiatzeko. Hori da lehen urratsa amesgaizto horren aurkako antigorputzak garatu eta aurre egiteko armak prestatzen hasteko.

Dabid Martinez: Zure zazpigarren eleberria dugu Bioklik. Bertan, 2044. urtean, Euskal Herrian, Bilbon bertan, kokatutako gizarte bioteknologiko bat narratzen duzu. Nire ustez, (eta agerikoa dela esango nuke) gizarte hori faxismo bigun edo intentsitate baxuko faxismoaz, kontrolatuta dagoen jendarte bat da, distopia klasiko batean koka dezakeguna. Familia baten bizitza islatuz, Urrutia familiarena, alegia, dugu gizarte horren berri, baina, faxismo bigun hori sakontasun askoz handiago batekin definitzen hasi orduko, zein da Bioklik-en oinarria?

Asel Luzarraga: Oinarria gure egungo gizarte berarena da, haren ezaugarri nagusiak areagotuta: ustezko askatasuna eta parte-hartzea, eta teknologiak ahalbidetutako kontrola. Egun, hautatzearen eta parte hartzearen lilurapean bizi gara, horren une gorena hauteskundeen ikuskizuna, komunikabideek demokraziaren festa deritzoten hori. Bestalde, pixkanaka, guri buruzko datu guztiak biltzeko eta zentralizatzeko prozesuan gaude bete-betean, segurtasunaren eta erosotasunaren izenean, sinadura digitalak eta horiek guztiak. Horri, biometria hasi zaio gehitzen, gure datu biometrikoak, hala nola irisa, esku markak eta beste ezaugarri batzuk ordenagailu batean sartuta, gu erraz identifika gaitzakeen sistema. Demokraziaren lilura eta bioteknologia uztartuta, biodemokrazia sortzen da, liburuan islatzen den sistema. Bertan, eta biotelebistek bideratuta, edozeri buruz “erabakitzeko” aukera etengabeak eskaintzen zaizkie herritarrei; itxura batean, ez da erabaki bakar bat hartzen herritar guztiek parte hartu barik. Sistemak aurretiaz hartuta dauzkan erabakien erantzukizuna herritar guztien artean banatzen da hala. Ustezko segurtasuna eta askatasuna, eta inork ez dakien nork definitutako ongizate abstraktu bat, Estatuak baino “bermatu” ezin dizkigunak, dira gu nahi duten bidetik otzan eramateko mekanismorik erabilienak. Eta Estatua, bere komunikabideen bitartez, arduratzen da segurtasun premia senti dezagun, gure begi aurrean jarriz etengabe zeri izan behar diogun beldur, besteak beste. Kateak arinago sentitzen dira gure hobe beharrez eta geuk hautatuta daroatzagula uste dugunean.

DM: Izan ere, irakurketaren gauzarik interesgarrienetako bat, nire aburuz, gaur egun bogan dagoen (esparru askotan desiragarria izan daitekeen) demokrazia parte-hartzaile bat hankaz gora jartzeko erakutsi duzun gaitasuna da. Apur bat harago begiratzen duzuen horiek eta lerro artean irakurtzen dakiten aktibistak baino ez dira gai antzemateko ze mailako kontrol sozial, fisiko eta birtual bizi dugun, ez 2044. urtean, baizik eta gaur egun ere. Eta Bioklik-eko etorkizun hurbilean berdin gertatzen da, ez dugu asko ikasiko, antza. Antzeman daiteke, begiak irekiz gero. Zoritxarrez, baten batzuk begi bistakoa ez den hori ikustera behartuak dira, Txetxu kasu.

AL: Nik uste dut jende askok ikusten duela, deserosotasun puntu bat ere sortzen diela ikusteak, aldi berean aukera erosoa begitantzen zaielako, hain zuzen ere. Oso ugaria da inguruan Estatuak bermatutako ongizateari amore eman nahi ez dion jarrera kritiko azaleko hori. Denok sentitzen gara oso argiak sistemaren arrakalak ikusteko gai garelako, denok pentsatu nahi dugu ohartarazita gauden gutxiengo horietako partaide garela…, baina sistema indartsuegia delako aitzakiaren atzean mozorrotuz benetan gustura gaudela teorian arbuiatzen dugun errealitate horretan. Hor dago Matxinada Telebista sistemaren aurkako aktibista izatearen fikzioa bizitzen uzteko. Eta ez diot hori kanpora begira, neure buruari begira baizik. Beti idatzi dut neure burua ere, eta neure burua batez ere, deseroso sentiarazteko, sistema apurtu, hari bizkarra eman eta aldentzeko ezintasuna neure baitan ikusten dudalako lehenik. Eta norberaren baitako tragedia da beti latzena, besteei ezkutatu nahi dioguna. Masokista naiz, agian, baina nire ezintasun eta barruko borroka horiek literaturan biluzteko premia sentitzen dut beti. Beharbada, apurtzeko eta erosotasun horretatik askatzeko prest dauden bidaideak aurkitzeko itxaropenean, aitzakiarik gabe utziko nautenak. Sistemak dena xurgatzeko, gure diskurtso iraultzaileenak ere fagozitatzeko daukan gaitasunak oso txiki eta biluzik sentiarazten gaitu, ezgauza. Agian dei etsia da nirea, hain txiki sentiaraziko ez nauen jendearekin topo egiteko. Une larrian gaudelako; benetan eta serio sistema hori suntsitzen, eta lehenik eta behin geure baitan deseraikitzen hasten ez bagara, gizateriaren azken egunetan egon gaitezke. Azken boladan transhumanismoaz eta posthumanismoaz entzuten hasi naiz, eta gureak egin duela ematen du. Ez dut etsi gura, ordea. Liburuan ere, begiak itxita iraun nahi dute pertsonaia gehienek, sistemaren pisua modurik mingarrienean pairatu arren, nor bere txikitasunaz konbentzituta. Txetxu lehena, zuk aipatu duzunez. Autogorrotoa eta erruduntasun sentipena dira pentsaera posmodernoak asmatutako edo indartutako beste arma eraginkor bi, batez ere mugimendu disidenteak barrutik desorekatzeko erabiltzen direnak. Arrakalak gure baitan eragitea da sistema ez arrakalatzeko ezarri diguten txertoa. Mikro-gauzak deritzet nik: mikro-faxismoa, mikro-matxismoa, mikro-mikro-mikro…, makro-faxismoa, makro-matxismoa, makro-totalitarismoa… urruntzeko, bistatik galtzeko, kontzientziaren poliziak geure baitan kokatu eta disidentzietan denok denen zelatari bihur gaitezen. Zelatariak eta errepresoreak. Horretaz ere hitz egin dut liburuan, lerro artean. Izan ere, ez dakit nik neuk beti lerro artean irakurtzen asmatzen dudan, baina lerro artean idatzi dut beti, berezkoa da nire literatura guztian. Dena dela, Bioklik-en bertan, itxaropenerako zirrikituak ere utzi nahi izan ditut zabalik. Ezinbestekoa da.

DM: Hala da, etorkizun oparoago bat (existitzen bada behintzat) ekarri behar dizkiguten zirrikitu horietan pentsatzen hasten ez bagara harria gelditzen da. Biogizartearen funtsezko atal bat erakusten digu gainera, biototalismoaren aurka lan egiten dutenak. Nor bere moduan; zirrikitu horiek irekitzeko gaitasuna duten pertsonaiak, funtsean sistemaren kontrako borrokan lan egiteko grina dutenak. Eta liburuan badira horietako batzuk, eta ezinbestekoak dira. Bi aipatuko nituzke. Bereziki interesgarria iruditu zait Naomi, badakizu, izan ere oso identifikatuta sentitu naiz nerabe horrekin. Sistemaren kontrako jarrera nabaria zaio, eta ez du ezkutatzen, ezta ezkutatu nahi, baina oraindik bere sentipen horiek nola bideratu asmatu nahi duelakoan nago (nahi duelakoan, ez behar duelakoan). Bigarrena, talotegiko gizona. Bizi bereko bizitzaren tarte bi direla esango nuke. Aipatu duzun Matxinada Telebistaren fikzio hori ikusi baina aldatzen asmatu behar duena eta asmatu duena. Esandakoa, pertsonaia bi, bidearen fase banatan, baina bide berean. Zuk bakarrik dakizu etorkizunean zer gertatuko den Naomirekin.

AL: Neuk ere ez dakit, kar, kar, utzi behar diogu bere barruko har horrentzako bide egokia bilatzen. Batek daki, gaztea da eta talotegi horren atzean daudenekin topo egin dezake berak ere. Badago itxaropena sortzen duen beste pertsonaia garrantzitsu bat, hark zer egingo duen ere ez dago argi, baina ez ditut liburuaren hari guztiak agerian utzi gura. Talotegia ezustean agertu zen liburuan, hasieran ez zegoen pentsatuta, baina uste dut beharrezkoa izan nuela, oso iluna zelako protagonistak inguratzen zituen guztia, argi apur bat ekarriko zuen zerbait behar nuen. Gainera, une batean Bioklik ziklo baten amaiera zela konturatu nintzen, aurreko liburu guztiak batzen dituen nolabaiteko katearen azken begia. Etenaldi luze bat jasan zuen liburuak, halabeharrez, hura idazten ari bainintzen Txilen kartzelaratu ninduten egunean, polizia etxera etorri zitzaidan unean bertan, 2009an, eta galduta geratu zen material guztia 2012a arte. Argentinan nengoen ordenagailua eta disko gogorrak berreskuratu nituenean. Eta Txilen bertan, etorkizunerako proiektu bat hasi nintzen zirriborratzen, aurreko liburuekin zentzu batean eten bat ekarriko zuena. Une horretan baneukan asmoa liburuan kartzelak garrantzia eduki zezan, baina halako bat barrutik ezagutu gabea nintzen. Eta ziklo amaiera horren ikur, nolabait, aurreko beste sei eleberrietako pertsonaia bana sartzea erabaki nuen, keinu moduan. Haietako batzuk talotegiari lotuta agertuko dira, eta gainerakoak, kartzelan; eta haietako bat, gainera, funtsezko bihurtu zen. Moduren batean, lotuta daude mutur bi diruditen esparru horiek biak, talotegia eta Basauri Barri hiri-kartzela, garai horren alderik argiena eta alderik ilunena behar lukeena. Kartzelan ere, zentzu etikoan baino ez bada ere, talotegiak ordezkatzen duen munduko pertsonaiaren bat ere badago. Beraz, zuk diozun legez, talotegiko gizonaren eta Naomiren artean belaunaldiek bereizitako pentsaera baten segida egon daitekeen bitartean, talotegiaren eta kartzelaren bidez pentsamolde baten egoera bi agertzen dira, aske iraun eta borrokan jarraitzen dutenena, eta sistemaren atzaparretan egonda amore ez emateko kemenari eutsi nahi diotenena. Naomiren kasuan, izan daitekeena iradokitzen da, modu oso nabarmenean. Kartzelako pertsonaiei dagokienez, zertzelada batzuk baino ez dira, ez baita zehazten kartzelara zerk eraman dituen.

DM: Argia da kartzela sistemarekiko kritika, eta mundu hori ezagutu izanak liburuari beste dimentsio bat eman diolakoan nago. Azkenean, hasieran aipatu duzun bezala, norberaren mamuak askatzeko ere balio du idazteak, ezta? Gainera, adierazgarria da, kartzelan ere, nobelaren alde ilunenetarikoa beharko lukeena argitzeko, errepresioa, kondena, faltsukeriak, lanak…, pertsonaiak ere badaudela; kartzelan lagun, ez dakit handiak esan, baina behintzat onak, egiten ditu Txetxuk. Izan ere, bere sostengu dira infernu horretan. Baina kasu honetan, pertsonaien barne munduan sartu gabe (eta emango luke beste lau orri betetzeko beste), kartzela sistemaren inguruan hausnartzeari deritzot interesgarri. Izan ere, Basauri Barri hiri-espetxean badira gaur egungo kartzela sistemaren ustelkeria ulertzeko zenbait leiho, hauetako batzuk aipatzeari interesgarria deritzot, gainetik baino ez bada ere. Eta adibide bi jarriko ditut: lehenik eta behin, “kasta” sistema (ez naiz ari kasta hitz moderno-famatuaz, sakontasun askoz gehiago baitu), zenbat eta bk (biokreditu) gehiago, orduan eta bizi kalitate hobea kartzelan. Izan ere, baten batzuentzat kartzelan egotea hotelean egotea bezala da; agian Basaurin ez dago hondartza exotikorik, baina egongo da besterik. Bigarren adibide bezala, liburuan aipatzen da nola biodemokraziak presoak erabiltzen dituen, adibidez, zenbait lan kartzela sistemari azpikontratatuz. Ekarpen honekin ez dakit erantzun argi bat ematerik dagoen, Asel, baina kartzelaren argi-ilunak zure hitzetan ezagutu nahi nituen.

AL: Espetxeak funtsezko erakundeak dira egungo sisteman, burgesek demokrazia izenez bataiatu zuten aristokrazia “ordezkatzaile” honetan. Filosofo ustez erradikal batzuek, hala nola Foucaultek, dezente teorizatu dute horretaz, helburua haiek eraberritu, “gizatiartu” eta onargarriago bihurtzea izanik kasu gehienetan, eta ez haiek desagerraraztea. Bioklik-en agertzen den hiri-kartzela egungo espetxe-sistemak daroan bilakabidearen emaitza logiko bat baino ez da. Garai batean kartzela sistema jakin bat ezagutu dugu, kartzela publikoak, Estatuaren ardurapean daudenak. Azken garaietan makro-kartzelak ugaritu dira, alde batetik, eta espetxe-sistema pribatua hasi da hedatzen, bestetik. Negozio ikaragarria izan dira espetxeak beti. Delinkuentzia, delitua, gizarte burgesak daukan negozio ilunenetako bat da. Preso dagoen biztanleria esponentzialki hazten ari da, eten barik. Espainia muturreko kasua da, delitu-tasarik txikienetakoa dauka Europan, eta biztanleria presorik handiena. Delitua zer den alde batera utzita. Zuk aipatu dituzun adibideak oso interesgarriak dira espetxeen eginkizuna ulertzeko. Alde batetik, denok dakigu kartzelak ez direla aberatsentzat egin. Eskubiderik sakratuena, gizarte burgesean, beste edozeinen gainetik, gizarte eredu jakin batek asmatutakoa da: jabetza pribaturako eskubidea, gutxiengo batek baino ezin disfruta dezakeena. Legea, beraz, hasieratik, pribilegioa babesteko lehen lubakia da. Horregatik, kartzelan dauden gehienak ezer ez daukatenak dira. Baina, zerbait benetan oso larria, ezkutatzerik izan ez duena egin duen aberatsen bat preso hartzen dutenean, berarentzat kartzela ere ez da pobreak ezagutzen duen kartzela bera. Basauri Barri hiri-kartzela da, biztanleria preso horren hazkunde esponentzialak eskatzen duen neurrikoa, makro-kartzelen hurrengo urratsa, eta auzoka dago antolatuta. Hor, daukazun kapital ekonomiko, politiko eta sozialaren arabera, auzo bat edo bestea tokatuko zaizu, 1. auzotik 7.era. Estatu batzuetan, hala nola Brasilen edo Mexikon, esaterako, jakina da narko eta mafioso handi batzuk espetxean daudela, eta ez dutela irten nahi, seguruago daudelako euren negozioak kartzelatik zuzentzen. Ez daukate arazorik euren ondarea handitzen jarraitzeko, eta gotorlekurik onena da espetxea haientzat. Erosotasun guztiak dauzkate bertan. Nik ezagutu nuen kartzela ez da handia, Temuko ere ez da hiri handia, eta, ofizialki, kartzela publikoa da, baina barruan, nahi izanez gero, aukera dago modulu “pentsionatua” eskatzeko. Hilean kopuru bat ordainduta, abantaila batzuk lortzen dira: gela erosoagoa, gimnasioa, aurrez aurreko bisitak… Nor daude pentsionatuan? Polizia izandakoak batez ere. Hobe, beraz, modulu komunean geratzea, kar, kar. Bigarrena askotan ikusi dugu estatubatuar filmetan -kartzela pribatuen eredua ere handik dator-, zelan erabiltzen dituzten presoak eskulan merke edo doako gisa, errepideak egiteko, esaterako. Baina duela gutxi Espainian ere lehertu da “eskandalua”, jakin baita (hedabide gutxitan agertu arren) Corte Inglések, esaterako, presoak esplotatzen dituela bere artikuluak fabrikatzeko eta, gainera, fabrikatutakoa presoei eurei saltzeko. Zenbait udalek ere presoen eskulan merkea kontratatzen dutela jakin da. Baina berehalakoa izan da horren inguruko isiltasuna. Bioklik-en, Bizkaiko Aldundia da Basauri Barriko tailerrak kontratatzen dituena, garraio publikoak behar dituen konponketak merke egiteko, besteak beste. Baina espetxearen funtsezko eginkizuna sartzen direnen gizagabetzea da, nortasuna apurtzea, otzantzea, eta, liburuan legez, presoak eurak erabiltzen dira elkar zelatatzeko, diziplinatzeko, salatzeko… Espainian FIES erregimena erabiltzen da, makurtzeko prest ez dauden presoen aurka, bereziki. Temukoko kartzelan “latak” ziren mehatxurik handiena: isolamendua, iluntasuna, hezetasuna, etzateko ere tokirik gabe. Hala ere, beti daude gizagabetzeko prest ez daudenak, duintasuna galtzeari uko egiten diotenak. Halako batzuk ezagutuko ditu Txetxuk Basauri Barrin, asko ez badira ere. Kalean edozein abantaila eskuratzeko arrastaka jarduteko prest ez daudenak gutxi badira, zer esan kartzela barruan… Baina gizagabetzeko sistema horren atarikoa epaitegietan daukagu. Pertsona jakin batzuek gu epaitzeko eskumena daukatela barneratzen dugunean hasten gara gure burujabetza galtzen. Bioklik-en, ikuskizun bihurtzeaz gain, gizarte osoa egiten da epaitzeko eskumen horren partaide. Gure baitan dagoen ilunena askatzen dugu egun ere, komunikabideek epaitu behar ditugun “gaizkileak” aurkezten dizkigutenean. Gaur egun sinbolikoki baino ez ditugu epaitzen, sare sozialetan-eta, baina argi sumatzen da zelan manipulatzen diren jendearen iritziak, sentimenduak eta kontzientziak, helburu ideologiko eta politiko aitortu gabeekin. Elkarren epai izateko hezten gaituzte pixkanaka. Laster, jendeak berak eskatuko du bere epaiak kontuan hartuak izateko eskubidea. Gure barruko faxista ari dira elikatzen, eta gainera, diskurtso itxura batean askatzaileak, are iraultzaileak erabiltzen dira gure gorrotoa eta mendeku gosea xaxatzeko, ezagutu ere ez dugun jendearen aurka. Epaitzen duena beti sentitzen da epaituaren gainetik, nagusitasun moralez janzten du bere burua. Zelan ihes egin horren partaide bihurtzeari? Hori da asmatzen hasi behar duguna…

DM:b>Izan ere, epaiketa horiek guztiak, bai pertsona desberdinengan burutzen dituztenak, zein telebisiboak, ezinbestekoak dira biogizartean; zuk ondo diozun moduan, edozer epaitu daiteke: greba bat egiterik dagoen, gustuko ez dugun musika merkatutik kentzea, politikarien “bizi pertsonala”… Horrelako sistema batean nork ez du, ba, esango: hobe hau ez egin, badaezpada. Askatasuna eman beharko lukeena, edo behintzat biogizarteari horrela saltzen zaiona (demokrazia “parte-hartzaile” bat), askatasuna urritzeko ezinbesteko tresna bilakatzen da. Ez ia kontzientziak epeltzeko, baita norberaren gogo eta nahi pertsonalekin, beharrizanekin kasu batzuetan, bukatzeko ere. Izan be, horrelakorik gabe ez da biogizarterik. Zirku bat. Tira, beste zenbait gai ere jorratzen dituzu liburuan: harreman pertsonalak, sexuari buruzko hausnarketak, familiaren beharrizana eta entitatea bera, hezkuntza sistema…, eta ezin dugu guztia hemen hustu, baina ez gogo faltagatik kar, kar, kar. Nire ustez, zeurea da azken hitza, zerbait gehitu behar dela uste duzu?

AL:Tira, bai, asko dira zeharka naiz zuzenean jorratu ditudan gaiak, eta hobe da haiei buruzko gogoeta ez agortzea, ez nioke irakurleari irakurketa lar baldintzatu gura. Batez ere, begiak hainbat noranzkotan irekita eduki behar ditugula iradoki nahi izan dut. Susmoak piztu behar litzaizkiguke ustez iraultzaile edo, horrenbeste izan barik, eraldatzaile diren diskurtsoak, aldarrikapenak, hiztegiak… komunikabide guztietan bolo-bolo agertzen hasten direnean. Haien guztien erroetara jo behar genuke, ea noiz eta non sortu diren, zein asmorekin, ea sistemak bere egiteko bidean desbideratu, desitxuratu eta hustu dituen, ala hasieratik bete duten sistemak emandako eginkizuna eta itxura eraldatzaile hori guri opari pozoitua bilgarri polit batean eskaintzeko modu bat baino ez den… Liburuan garrantzi handia eman diot, esaterako, osasunaren erabilerari eta, bereziki, osasun mentalaren erabilerari. Ez dut uste kasualitate denik emakume ahaldunduaren eta noranahikoaren irudia saltzen zaigun garaiotan, haiek izatea psikofarmakoak saltzen dituzten mafien bezero kutunak, gizon askoren irtenbidea, psikofarmakorik ezean, suizidiotik pasatzen den bitartean. Familiari buruzko hausnarketa funtsezko gaia bihurtu zitzaidan liburua idatzi ahala. Baina ondo esan duzu, nahikoa hitz egin dugu, eta onena irakurleek liburuari heldu eta euren bilaketa eta interpretazioetan murgiltzea, gogoa badute…


Berako Euskara Batzordeak urteroko antzerki emanaldia antolatu du, Berako Kultur Batzordearen laguntzarekin. Aurten Etxekoak antzezlana eskainiko du, Artedrama eta Huts Laborategiaren eskutik.

Antzezlana larunbatean, maiatzak 14, izanen da, 20:00etan, Berako Kultur Etxean.

Ibilbide luzea egin du antzezlanak 2015eko udazkenean estrainekoz eskaini zutenetik, eta emanaldi ugari egin ondotik azken emanaldia ekainean eskainiko dute, Bilbon. Beraz, Beran izanen da antzezlana ikusteko azken aukeretako bat.

Jon Gerediagak idatzia eta Ander Lipusek zuzendua, aktoreen artean ditu Lipus bera, Maika Etxekopar, Kristian Etxaluz eta Javier Barandiaran.

Maddi eta Mamadouren arteko maitasun istorioa du oinarri. Maddik Afrikan ezagutu du Mamadou. Baina maitalea etxera ekartzeak arazoak eta korapiloak sortuko ditu etxekoen artean.

Sarrerak 6 € balio du, eta egun berean erosi ahalko da, kultur etxean bertan, 19:30etik aitzinera.

Bortzirietako euskara mankomunitatea:

Arantza, Bera, Etxalar, Igantzi eta Lesakako udalek osatzen dute. Herri erakundea da, eta gizarte bizitzako arlo guztietan euskararen normalizazioa lortzea da bere helburua. Euskara zerbitzua Arantzako herriko etxean dago, eta eskualdeko normalizazio plangintza diseinatu eta gauzatzeaz arduratzen da.


Ez genuen uste inoiz hilkutxa batean ikusiko genuenik Gerena. Egur merkea zen, karratu samarra. Eta usain asko zerizkion. Ematen zuen beste hildako batzuek erabilia zutela lehenago. Ordu hartan katu ezkel bat zebilen usnan Sestaoko beilatokiaren inguruan, zer harrapa, zerraldoan hamabi korrokoi baleude bezala.

Gangrenaturik balego bezala.

El Correo Español-en (Ezkerraldeko edizioan) obituario laburra jarri zuten, erretratubakoa: Iñaki Gerena Narbaiza (1949-2005). «Hierro» egunkariko kazetaria 1971tik 1982ra. Sestao River eta Ezkerraldeko beste futbol talde batzuen kronikagilea... Bere heriotzak hutsune handia utzi du Bizkaiko kazetaritzan. Goian bego. Hil-oharra ere bai. Kirol-zuzendari berriaren keinu polita.

Lolo emaztearekin azaldu zen hilerrira, umetxoa gurasoekin utzita. Garazik elkarrekin joateko hots egin zidan, trenez, antzina bezalaxe, hala gustatuko zitzaiokeen. Duda egin nuen garraioaz ala nitaz ari ote zen. Gerenaren egoeraren berri emateko deitu aurretik hilabete batzuk joan ziren elkar ikusi gabe, zakurraren salara bidali ninduenetik hain zuzen, ze horrela esan zidan, zakurraren salara joan eta ez hadi inoiz bueltatu!

Eguerdi aldera gizon bi jaitsi ziren auto beltz batetik eta zerraldoarekin laguntzera gonbidatu gintuzten. Presaka zebiltzan. Koipezto batek gorbata erantzi zuen bero-sapagatik. Hamar urrats ibiltzerako izerdi-patsetan geunden denok. Eguzkiak gogor jotzen zuen. Gizonetako batek, nagusia zirudienak, beste inor espero genuen galdetu zigun. Elkarri begiratu eta sorbaldak eta bekainak goratu genituen mutilok.

— Ez! —Garazik erabaki zuen auzia, bat-batean sumindurik.

Uste dut denoi Boli etorri zitzaigula burura. Baina azken batean hark bere moduan adierazi zion Gerenari beti arte hil aurretik. Ez zen beste inor agertu. Hormetako sugandilak genituen erostari bakar, eguzkiak eutsi arte behinik behin. Arin ibili ezik, kanposantua bera gangrenatuko zitzaigun eta korrokoiak bizkortu.


Hasi da 2022-2023 ikasturtea Elgoibarko Bizilaben Astelehen eta ostegunetan, zientzia- eta teknologiako jarduerak egingo dituzte 10-14 urte bitarteko gazteek. Oraindik ere badago izena emateko aukera. Animatu eta eman izena! https://bizilabe.elhuyar.eus/eu/elgoibar/albisteak/hasi-da-2022-2023-ikasturtea-elgoibarko-bizilaben https://bizilabe.elhuyar.eus/eu/elgoibar/albisteak/hasi-da-2022-2023-ikasturtea-elgoibarko-bizilaben/@@download/image/IMG_20221003_190518.jpg

Hasi da 2022-2023 ikasturtea Elgoibarko Bizilaben

Astelehen eta ostegunetan, zientzia- eta teknologiako jarduerak egingo dituzte 10-14 urte bitarteko gazteek. Oraindik ere badago izena emateko aukera. Animatu eta eman izena!

Astelehenean hasi zen ikasturtea Elhuyarrek Elgoibarko Udalarekin batera martxan jarritako Bizilabe zentroan. Jada laugarren urtea da Elgoibarko 10-14 urte bitarteko neska-mutilek zientzia- eta teknologiako jarduerak egiteko Bizilabeko Izan ikertzaile, asmatzaile aisialdi-eskaintza martxan dela. Hurrengo saioa ostegunean izango dute.

2022ko urritik 2023ko maiatzera STEAM arloko hezitzaile baten gidaritzapean arituko dira lanean. Lehenengo hiruhilekoan, denetariko zientzia- eta teknologia-jarduerak egingo dituzte, diziplina desberdinak ezagut ditzaten. Urtarriletik aurrera, berriz, proiektuak garatuko dituzte taldeka.

Ohiko eskaintzaz gain, urtean zehar zenbait ekimen ere egingo dira: Emakume eta Neska Zientzialarien Nazioarteko Eguna, ikertzaile profesionalen bisitak, inguruko profesionalak ezagutzearekin batera, enpresa eta ikerketa-zentroak bisitak eta ikasturte-amaierako erakustaldia, besteak beste.


Bezeroen eskakizunak betetzeko gure onena emateko, gure produktuak kalitate handiko kalitate estandarreko materialarekin fabrikatzen ditugu kontrol profesionaleko lanekin. Bikaintasunaren bilatzea gure errodamenduen ekoizpenaren kontzepzioa da, gure lehengo titular eta katearen kontzepzioa ere bada. ekoizpena.

Gure enpresak ikertu eta garatu duen kautxuzko zigilu berezia, Japoniako teknologia hartzen duena eta tenperatura altuarekin, NBR kautxuzko zigilu arruntak baino tenperatura altuagoan gogorragoa da. Kontaktu estuko zigiluaren diseinuak kloro gasa, gas korrosiboa eta partikula ezpurutasunak sartzea saihesten du. Eskularruak ekoizteko prozesuan barruan daramatza. Errodamenduen bizitza berezi hau gutxienez 24 hilabetekoa dela hitzeman dugu.

Horrez gain, lehengo titular eta arrabolen kateetarako produkzio-lerro aurreratuak ditugu. Eremu honetako lehen enpresa gara produkzio-makina eta ekipamendu erdiautomatikoak edo guztiz automatikoak aplikatzen. Kalitate handiko eta ekoizpen eraginkorra bermatzen du.Gure bezeroak premiazko ekoizpena behar badu,

ekoizpena denbora laburrean osa dezakegu eta produktua garaiz entregatu. Ongi etorri guztioi gure enpresa bisitatzera!

Fabrikako murgiltze prozesuan, gaur egun, lehena kate mugikor horizontalean muntatzen da, katearen mugimenduan behar den moduan biratu eta okertu daitekeen euskarri ohi bati lotuta dagoen ardatz baten bidez.Lehengo euskarrien bidez formatzaile hauek seriean kokatzen dira garraiatzaile-katean zehar.

Produktibitatea areagotzeko, lehengo euskarri-multzoa aldatu eta diseinatzen da lehengo kate mugikorren puntu bakarrean lehengo bat baino gehiago erabiliz.Lehengo euskarri-multzo baten bidez egiten da, hau da, aurreko bat baino gehiago eusteko diseinatuta dagoena.Aurretiazko artearen deskribapena.

Ekoizpenean onuragarria izango da garraiatzaile-katea formatzaile bikoitzen multzoak egokitzeko erabil badaiteke.Hori egin daiteke, bai L formako bi besorekin lotuta dauden U formako euskarria erabiliz, bakoitzak gutxienez formatzaile bat edukitzea edo T formako pin bat, bakoitzari aurrekari bat eusten duen bi bisagrari lotuta dagoena, edo formatzaileen euskarriak dira. garraiatzailearen bi aldeetan bi mailatan antolatuta.

Aurrekoa: 1602 infragorriko erregailua ekoizpen lerrorako

Hurrengoa: Eskularruen ekoizpenerako arrabol bikoitzeko garraiatzaile-katea

Lotutako produktuak

Lehengo euskarri bakarra D motako diskoarekin

U euskarria motako euskarria D motako diskoarekin

Gure produktuei edo prezio-zerrendei buruzko kontsultak egiteko, utzi zure posta elektronikoa eta 24 orduko epean jarriko gara harremanetan.


Irailaren 30eko eta urriaren 1eko jardunaldietan online hitzordu profesionalak eta hitzordu profesionalak fisikoak egingo dira. 15 minutuko topaketa pribatua izango da, estatuko eta nazioarteko eragile, arte-zuzendari eta argitaletxeekin.

Funtzionatzeko modua:

Sarrerak online zein fisikoki erosi dituzten ilustratzaileek gehien interesatzen zaizkien hizlariak aukeratu ahal izango dituzte.

Hizlariek profil interesgarria duten ilustratzaileak aukeratuko dituzte bueltan.

IRUDIKAko lantaldea arduratuko da hitzorduen ordutegiak antolatzeaz, eta irailaren 20an (asteartea) argitaratuko dira.Funtzionatzeko modua:

Online sarrera duten pertsonek 8 hitzordu profesional izango dituzte gehienez, eta topaketak irailaren 30eko (ostirala) arratsaldean izango dira, 16: 00etatik 18: 00etara.

Sarrera fisikoa duten pertsonek 16 hitzordu profesional izango dituzte gehienez, eta topaketak urriaren 1ean izango dira, 9:00etatik 11:00etara eta 16:00etatik 18:00etara.

Hitzorduak eskatzeko plataforma irailaren 5etik 15ra egongo da martxan. Epea irailaren 15ean, osteguna, amaituko da, 23: 59an.


2014ko azaroan egindako bankuko lehen postu sailkapena argitaratu zenetik egindako erreklamazioak direla eta Kutxabankek hainbat kasuen berrikuspenari ekin dio (ez dakigu zenbat zehatz mehatz erreklamazioetarako erabilitako bide desberdinak direla eta) horietatik hogei bati erantzun positiboa emanez.

Ez dirudi, hala ere, berrikusitako kasu hauei enpresak aurreko urteko sailkapeneko gainontzeko postuei bezela 2014ko uztailaren 1eko balio data emateko asmorik duenik. Baina datak berdina izan behar du, ez bait gara izendapen berriez ari, baizik eta sailkapena zuzentzeaz.

Enpresak egindako lanpostu sailkapena erabateko lardaskeria da, ELAk, ASPEM, LAB eta CCOO-en laguntzaz Auzitegi Nazionalean aurkeztutako demanda ere den moduan.

Demanda horretan ez bait dute hitzarmenaren aplikazioa berrikustea eskatzen, baizik eta dena bertan behera uztea eta prozesua berriro hastea. Zalantzan jartzen duten gauza bakarra prozesuaren formalismoak dira, ez lanpostu sailkapenaren mamia.

Horrela ba, Hitzarmenari balioa kenduz aurreko egoerara itzuli nahi dute, BBK jatorrikoek beraien sailkapenarekin jarraituz, gainontzekoak (Kutxa eta Vitalekoak, hauek ez dira kontutan hartzen demandan) inolako ordainik gabe geratzen direlarik, enpresak “formalismoz beteriko” prozedura berri baten ondoren sailkapen berdina egiten duen arte. EZ BAIT DUTE SAILKAPENAREN MAMIA EZTA FILOSOFIA EZTABAIDATZEN.

Irabazten irten zirenak izorrai eta besteak ere bai.

Eguneraketa (2015/04/22, 11:00h): Dirudienez, argitaratu dugun artikuluan ez dugu ondo azaldu adierazi nahi genuena.

Azken esaldian, “Irabazten irten zirenak izorrai eta besteak ere bai”, Auzitegi Nazionalean aurkeztu duten demandari buruz ari gara. Demanda horrek, egindako sailkapena deusezteko eskatzen du, honek izendapen oro eta Kudeatzaile batzuk izan duten errekonozimendua atzera botako lituzkeelarik, lehendik BBK-n errekonozimendua zutenei bakarrik mantenduz.


Norberaren eta hirugarrenen cookie-ak erabiltzen ditugu erabiltzaile gisa duten esperientzia hobetzeko. Webgune honetako edozein estekatan klik egitean, zure nabigatzailean horiek instalatzeko baimena ematen diguzu.

Onartu Rechazar Informazio gehiago

26/05/2021

1.9 milioi euro Nafarroako Gobernuak pirinioetarako ematen dituen laguntzetan

Nafarroako Aldizkari Ofizialak gaur argitaratu dituen hiru deialdiek 1.9 milioi euroko laguntza jaso dute.

Nafarroako Aldizkari Ofizialak gaur argitaratu dituen hiru deialdiek 1.9 milioi euroko laguntza jaso dute.

Programarik garrantzitsuena toki-erakundeen inbertsioetarako da, 1,8 milioi euro banatuko baititu hiru urteko epean. Beste bi deialdietan 90.000 euro daude Pirinioetako Planeko ekintzak egiteko eta 65.000 euro ekintzailetzan inbertitzeko.

Hiru deialdiak Pirinioetako Planak zonaldea biziberritzeko garatzen dituen ekintzen artean daude, eta bihartik aurrera eska daitezke. Deialdi bakoitzaren oinarriak eta xehetasunak NAOn bertan kontsulta daitezke.


Leioa WLBk 5-13 garaitu du Elx eta Lehen Mailako lidergoa mantentzen du +17ko goal averagearekin. Dena den, 4 talde daude 2 garaipenekin berdinduta: Leioa WLB, CN Catalunya, AR Concepción eta CDN Boadilla.

Leioaztarrek ez zuten partidua ondo hasi, hainbat defentsa akats egin baitzituzten. Lehen minutuetan 3-1 jarri ziren alacantarrak. Baina bizkaitarrak akatsetik ikasi eta partida berdintzea lortu zuten lehen laurdena bukatu baino lehen. Bigarren laurdenean defentsa lan onak jarraitu zuen eta erasoan ideiak argitzen hasi ziren, beraz, atsedenaldian 3-5eko adierazten zuen markagailuak

Hirugarren laurdenean 1-4ko partziala lortu zuten defentsa lan gogorra eta definizio onei esker. Oso nagusi izan ziren leioaztarrak eta Elxek ez zuen apenas aukerarik izan. 4-9arekin hasi zen azken laurdena eta, partida bideratua egon arren, leioaztarrek ez zuten balazta zapaldu eta 4-1eko beste partzial bat endosatu zioten Alacanteko taldeari.

Horrela, lidergoa mantentzen du Leioa WLBk, baina hurrengo partidak CN Catalunya eta AR Concepción-en kontra izango dira, orain arteko bi partidak irabazi dituzten taldeak.

Euskal Herriko Ligak: Bidasoa XXI taldearen aurreko partidua galdu du mutilen senior taldeak, emakumeenak garaipena eskuratu duen bitartean Sestaora egindako bisitan

Euskal Herriko Ligen jardunaldiak senior taldeak izan ditu protagonista. Leioa WLB mutilen senior taldeak 7-9 galdu du Bidasoa XXI taldearen aurka lehia handiko partiduan. Mutilek ez zuten lortu ligaren hasierako garaipen dinamikari eustea beste aste batez. Irungo Bidasoa XXI taldeak, aitzitik, lehenengo jardunaldian galdu ostean, bi garaipen jarraian eskuratu zituen eta garaipenotan izandako joku onari segida eman zioten.

Leioa WLB emakumeen senior taldeak Sestao hartu zuen mendean hauen herrira egindako bisitan. Leioaztarrek, aurreko astean Larrainaren aurka izandako garaipen errezaren ostean, lehian zeuden hiru puntuak eskuratu zituzten, sailkapenaren goiko partean mantentzen jarraitzea lortuz horrela.

LABURREAN

Partidua: CW Elx 5 – 13 Leioa WLB

Txapelketa: Liga estallaran embalumen 1. Maila

Jardunaldia: 2.a

Jokalariak eta golak: Ane Jaime, Uxue (3), Paula, Naia (2), Marta Jaime (1), Vanesa, Ane Arana (2), Leire Fernández (2), Ane García (3), Leire Sarasola, Virginia